
 讻讬 砖讚讬转 讘讜专 讘讬谞讬讬讛讜 讗转讬讗 讻讜诇讛讜. 诪讛 砖驻讬' 讛拽讜谞讟专住 讚砖谉 讗转讬讗 诪讘讜专 讜讗砖 讚讻讬 驻专讻转 诪讛 诇讗砖 砖讻谉 诪讜注讚转 诇讗讻讜诇 讘讬谉 专讗讜讬 诇讛 讘讬谉 砖讗讬谉 专讗讜讬 诇讛 转讗诪专 讘砖谉 砖讗讬谉 诪讜注讚转 诇讗讻讜诇 讗诇讗 讘专讗讜讬 诇讛 讜拽砖讛 讚诇讗 讗砖讻讞谉 砖讗讬谞讜 专讗讜讬 讘砖谉 讚讗诐 讗讻诇讛 讚讘专 砖讗讬谉 专讗讜讬 诇讛 诇讗 讛讜讬 转讜诇讚讛 讚砖谉. 讗诇讗 转讜诇讚讛 讚拽专谉 讻讬讜谉 讚讗讬谉 讛谞讗讛 诇讛讝讬拽讛 讜讗讬 诪砖讻讞转 讘砖讜诐 注谞讬谉 谞讬诇祝 诪讗砖 讚诪转讞讬讬讘 讗祝 讘讗讬谉 专讗讜讬 讜谞专讗讛 讚砖谉 谞诪讬 讗转讬 讘驻诇讙讗 讚讚讬谞讗 讗讜 诪讗砖 诇讞讜讚讬讛 讜诪讬讛讜 讬''诇 诇驻讬专讜砖 讛拽讜谞讟专住 讚砖驻讬专 驻专讻讬谞谉 驻讬专讻讗 讚诇讗 砖讬讬讻讗 讘砖谉 讚讻讛讗讬 讙讜讜谞讗 驻专讬讱 讘讛讞讜讘诇 (诇拽诪谉 讚祝 驻讞.) 讙讘讬 注讘讚 讜讗砖讛 诪讛 诇讗砖讛 砖讻谉 讗讬谞讛 讘诪讬诇讛 讗讱 诪讛 砖驻讬专砖 讘讜专 讬讜讻讬讞 砖讗讬谉 诪讜注讚 诇讚讘专 砖讗讬谉 专讗讜讬 诇讜 讻讙讜谉 讗讚诐 拽砖讛 讞讚讗 讚诇讗 驻讟专 讗讚诐 讗诇讗 诪诪讬转讛 讜诇讗 诪谞讝拽讬谉 讜注讜讚 讗讟讜 诪砖讜诐 讚驻讟专 讗讚诐 讞砖讜讘 讗讬谉 专讗讜讬 讜讛诇讗 讘讗砖 谞诪讬 驻讟讜专 讟诪讜谉 讜注讜讚 讚诇拽诪谉 (讚祝 讟:) 讙讘讬 讞讜诪专 讘砖讜专 诪讘讘讜专 讗讬谉 诪讜爪讗 诇专讘讬 讬讛讜讚讛 讚诪讞讬讬讘 注诇 谞讝拽讬 讻诇讬诐 讘讘讜专 讗讬谉 专讗讜讬 讘讘讜专 讜讛讗 诪砖讻讞转 诇讬讛 讗讚诐 讗诇讗 谞专讗讛 讚讗讚诐 谞诪讬 讞砖讜讘 专讗讜讬 诇讘讜专 讚专讗讜讬 诇诪讜转 讘讛讘诇讗 讗讘诇 讻诇讬诐 讞砖讬讘 诇讬讛 诇拽诪谉 讗讬谉 专讗讜讬 讚诇讗 诪讝拽讗 诇讛讜 讛讘诇讗 讜讗注''驻 讚讻诇讬诐 讞讚转讬 诪驻拽注讬 讘讛讘诇讗 讻讚讗诪专 讘住讜祝 驻专拽 讛驻专讛 诇拽诪谉 (讚祝 谞讚.) 诪''诪 讬砖 讻诇讬诐 砖讗讬谉 诪转拽诇拽诇讬诐 讘讛讘诇讗 讜讗''转 讜讛讬讻讬 讗转讬 讗砖 诪讘讜专 讜讞讚 诪讗讬谞讱 诪讛 诇讗讬谞讱 砖讻谉 讗讬谉 讻讞 讗讞专 诪注讜专讘 讘讜 转讗诪专 讘讗砖 讚讻讞 讗讞专 诪注讜专讘 讘讜 讚讛讜讬 拽讜诇讗 诪讚驻专讬讱 讘住诪讜讱 讙讘讬 讗讘谞讜 讜住讻讬谞讜 讜诪砖讗讜 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 讜讬''诇 讚讘讜专 砖谞注砖讛 讘诇讗 讻讞 讗讞专 讞诪讜专 诪讗讘谞讜 讜住讻讬谞讜 砖诇讗 讛讝讬拽讜 讘讛诇讬讻转谉 讗诇讗 诇讘转专 讚谞讬讬讞讬 讜诇讗 谞注砖讜 讘讜专 讗诇讗 注''讬 讻讞 讗讞专 讗讘诇 讗砖 砖讛讜诇讱 讜诪讝讬拽 讘讛诇讬讻转讜 注''讬 讻讞 讗讞专 讞诪讜专 诪讘讜专 砖讗讬谉 讛讜诇讱 讜诪讝讬拽 讗诇讗 讘诪拽讜诪讜 讜讛讗 讚拽讗诪专 讘住诪讜讱 讗砖 转讜讻讬讞 砖讻谉 讻讞 讗讞专 诪注讜专讘 讘讜 讜讞讬讬讘 讛''驻 讗注''讙 讚讻讞 讗讞专 诪注讜专讘 讘讜 讜讞砖讬讘讬 诇讬讛 讻讗讬诇讜 讘注爪诪讜 注讜砖讛 讗转 讛讻诇 讜讞讬讬讘 诪砖讜诐 讞讬爪讬讜 讛''谞 讗注''讙 讚讻讞 讗讞专 诪注讜专讘 讘讜 讞砖讜讘讬诐 讻讗讬诇讜 讘注爪诪讜 注讜砖讛 讗转 讛讘讜专 讛讝讛 讘诇讗 讻讞 讗讞专 讗讬 谞诪讬 讛讬讬谞讜 讚驻专讬讱 诪讛 诇讗砖 砖讻谉 讻讞 讗讞专 诪注讜专讘 讘讜 讚讬讚讬讛 讞诪讜专 讬讜转专 砖注''讬 讝讛 讛讜诇讱 讜诪讝讬拽 诇诪专讞讜拽 诪讛 砖讗讬谉 讻谉 讘讗讘谞讜 讜住讻讬谞讜 讜诪砖讗讜 讜讗''转 讜讛讬讻讬 讗转讜 讻讜诇讛讜 诪讗砖 讜讘讜专 诪讛 诇讗砖 讜讘讜专 砖讻谉 诪注砖讬讜 讙专诪讜 诇讜 讻讚诪驻专砖 诇拽诪谉 讙讘讬 讘讜专 讛诪转讙诇讙诇 讜讗砖 谞诪讬 诪注砖讬讜 讙专诪讜 诇讜 砖讛讚诇讬拽 讛讗砖 讜讬''诇 讚诇讗 讞砖讬讘 讗砖 诪注砖讬讜 讙专诪讜 诇讜 讻讬讜谉 砖讛专讜讞 诪住讬讬注讜 讜讗''转 诪讘讜专 讜讗讚诐 谞诪讬 讛讬讻讬 讗转讜 诪讛 诇讘讜专 讜讗讚诐 砖讻谉 诪注砖讬讜 讙专诪讜 诇讜 讜讬''诇 讚讗转讜 诪讘讜专 讜讗讚诐 讬砖谉 讗讜 谞讜驻诇 诪谉 讛讙讙 讘专讜讞 砖讗讬谞讛 诪爪讜讬讛 讚讞讬讬讘 讻讚讗诪专 诇拽诪谉 讘住讜祝 驻专拽 砖谞讬 (讚祝 讻讝.) 讜讗''转 诪讘讜专 讜专讙诇 讛讬讻讬 讗转讬 诪讛 诇讘讜专 讜专讙诇 砖讻谉 讛讬讝拽谉 诪爪讜讬 讚诇拽诪谉 讞砖讘讬谞谉 讘讜专 讛讬讝拽讜 诪爪讜讬 讜讬''诇 讚讗讬谉 讘讜专 讛讬讝拽讜 诪爪讜讬 讟驻讬 诪讗讞专讬诐 讜诇讗 拽讗诪专 诇拽诪谉 讛讻讬 讗诇讗 诇讛讝讻讬专 讞讜诪专讗 讗讞转 砖砖讜讛 讘讘讜专 讜讻讜转诇 讜讗讬诇谉: 砖讻谉 诪讜注讚讬谉 讜讻讜'. 讗讬谉 诇驻专砖 砖诪砖诇诪讬谉 谞讝拽 砖诇诐 讚讗诐 讻谉 拽专谉 谞诪讬 讗转讬讗 讻讬讜谉 讚诇讗 讻转讬讘 讗诇讗 诪驻专砖 专''转 讚诪讜注讚讬谉 诪转讞讬诇转谉 讛讬讬谞讜 砖讚专讻谉 诇讛讝讬拽 诪砖讗''讻 讘拽专谉 讚住转诐 砖讜讜专讬诐 讘讞讝拽转 砖讬诪讜专 拽讬讬诪讬 诇诪''讚 驻诇讙讗 讚谞讬讝拽讗 拽谞住讗 讜诇诪''讚 讗讚专讘讛 拽专谉 注讚讬驻讗 讛讬讬谞讜 诇诪''讚 讚驻诇讙讗 谞讬讝拽讗 诪诪讜谞讗 砖讚专讻讜 诇讛讝讬拽 讜诇讗 拽讬讬诪讬 讘讞讝拽转 砖讬诪讜专 讜诇讗 讻诪讜 砖驻讬专砖 讛拽讜谞讟专住 讚诇讗 讗讬转驻专砖 讛讬讻讗: 诇讛诇讬讻讜转讬讛谉 讛讜讛 诪爪讬 诇诪讬诪专 讚讻讜诇讛讜 讗讬爪讟专讬讱 诇诪讬讻转讘 讚讗讬 诇讗 讻转讬讘 讗诇讗 讛讜讛 谞驻拽讗 诪讞讚 诪讛谞讱 讜讘讜专 讛讜讛 驻讟专讬 讘讛讜 讻诇讬诐 讜讗讬 讬诇讬祝 诪讞讚 诪讛谞讱 讜诪讗砖 讛讜讛 驻讟专讬 讘讛讜 讟诪讜谉) 讜诪转谞讬' 诇讗 拽转谞讬 讗诇讗 诇讛讙讚讬诇 转讜专讛 讜讬讗讚讬专: 讘讜专 诇驻讟讜专 讘讜 讗转 讛讻诇讬诐. 讗讙讘 讗讜专讞讬讛 谞拽讟讬讛 讚讘讜专 诇讗 讗转讬 诪讻讜诇讛讜: 讗砖 诇驻讟讜专 讘讜 讗转 讛讟诪讜谉. 讛讜讛 诪爪讬 诇诪讬诪专 诇讞讬讬讘 讘讜 讗转 讛讻诇讬诐 讚讗砖 诇讗 讗转讬 诪讘注诇讬 讞讬讬诐 讗诇讗 诪讞讚 诪讬谞讬讬讛讜 讜讘讜专 讚驻讟专 讘讜 讗转 讛讻诇讬诐: 

专讘讬谞讜 讞谞谞讗诇

驻讬住' 诇讗 讛砖讜专 讻讛专讬 讛诪讘注讛 讻讜'. 讗诪专 专讘讗 讜讻讜诇讛讜 讻讬 砖讚讬讬转 讘讜专 讘讬谞讬讬讛讜 讗转讬讬谉 [讻讜诇讛讜 诪讘讜专 讜诪拽专谉] 讘专 诪拽专谉 讻讜':



诪讛 砖讜专 讜讘讜专 砖讚专讻谉 诇讛讝讬拽 讜砖诪讬专转谉 注诇讬讱 讗祝 讗谞讬 讗讘讬讗 讛讗砖. 诪讛 诇砖讜专 砖讻谉 讬砖 讘讜 专讜讞 讞讬讬诐 讘讜专 讬讜讻讬讞 砖讗讬谉 讘讜 专讜讞 讞讬讬诐. 诪讛 诇讘讜专 砖转讞诇转 注砖讬讬转讜 诇谞讝拽 砖讜专 讬讜讻讬讞 讜讞讝专 讛讚讬谉 讻讜' 讜讻谉 讻讜诇谉.



讜讗诇讗 诇诪讗讬 讛诇讻转讗 驻诇讙讬谞讛讜 专讞诪谞讗. 讜讗讜拽诪讛 专讘讗 诇讛诇讻讜转讬讛谉. 拽专谉 诇讞诇拽 讘讬谉 [转诪讛] 诇诪讜注讚转. 砖谉 讜专讙诇 诇驻讜讟专谉 讘专砖讜转 讛专讘讬诐 讘讜专 诇专讘谞谉 诇驻讟讜专 讘讜 讗转 讛讻诇讬诐. 讜诇专' 讬讛讜讚讛 诇驻讟讜专 讘讜 讗转 讛讗讚诐.



讗砖 诇专讘谞谉 诇驻讟讜专 讘讜 讗转 讛讟诪讜谉 讻讚讘注讬谞谉 诇诪讬诪专 诇拽诪谉.





专砖讘"讗

讛讗 讚讗诪专 专讘讗 讻诇讛讜谉 讻讬 砖讚讬转 讘讜专 讘讬谞讬讬讛讜 讗转讬讗. 讗讬讻讗 诇驻专讜砖讬 讚讻诇讛讜 讗转讬讬谉 诪讻诇 转专讬 讻讬 讛讜讬 讘讜专 讞讚 诪讬谞讬讬讛讜. 讗"谞 诇讗讜 诇诪讬诪专讗 讚讻讬 砖讚讬转 讘讜专 讘讬谉 讻诇 讞讚讗 诪谞讬讬讛讜 讗转讜 讻诇讛讜 诪讻诇 转专讬谉 讜转专讬谉 讗诇讗 诪讛谞讬 转专讬谉 讜讘诇讘讚 砖讬讛讗 讘讜专 讞讚 诪讬谞讬讬讛讜. 讜讗讬讻讗 谞诪讬 讚讗转讬讗 讞讚讗 诪讞讚讗 讻专讙诇 讚讗转讬讗 诪讗砖 诪拽"讜 讜诪讛 讗砖 砖讗讬谉 讛讝讬拽讜 诪爪讜讬 讜讗讬谉 讘讜 专讜讞 讞讬讬诐 讜讗讬谉 讚专讻讜 诇讬诇讱 讜诇讛讝讬拽 讗诇讗 讘讻讞 讗讞专 讞讬讬讘 拽"讜 诇专讙诇 砖讛专讬 讛专讙诇 讛讝讬拽讜 诪爪讜讬 讜讬砖 讘讜 专讜讞 讞讬讬诐 讜讚专讻讜 诇讬诇讱 讘诇讗 讻讞 讗讞专 讜讗"转 讗讚专讘讛 讗讬讻讗 诇诪驻专讱 诪讛 诇讗砖 砖讻谉 讻讞 讗讞专 诪注讜专讘 讘讜 (砖专讗讬 讝讜) [砖讛讙诪专讗] 诇讞讜诪专讗 谞拽讟 诇讛 讘住诪讜讱 讙讘讬 讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讚讗诪专讬谞谉 讛讬讻讬 讚诪讬 讗讬 讘讛讚讬 讚拽讗 讗讝诇讬 诪讝拽讬 讛讬讬谞讜 讗砖 讚诪讗讬 砖谞讗 讗砖 讻诇讜诪专 讗讬讝讜 讞讜诪专 讬砖 讘讗砖 砖讻谉 讻讞 讗讞专 诪注讜专讘 讘讜 讗讘谞讜 讜住讻讬谞讜 谞诪讬 讻讞 讗讞专 诪注讜专讘 讘讛谉 讗诇诪讗 讻讞 讗讞专 诪注讜专讘 讘讜 讞讜诪专 讛讜讗 讘讗砖 诇讛转讞讬讬讘 注诇讬讜 讜讻谉 谞诪讬 砖谞讬谞讜 诇讗 讝讛 讜讝讛 砖讚专讻谉 诇讬诇讱 讜诇讛讝讬拽 诪砖讗"讻 讘讘讜专 讛讗 诇讬转讗 讚讘讻讞 讗讞专 诪注讜专讘 讘讜 讗讬谞讜 讞讜诪专 诇讙讘讬 讘注诇讬 讞讬讬诐 砖讚专讻谉 诇讬诇讱 讜诇讛讝讬拽 诪注爪诪谉 讘诇讗 讻讞 讗讞专 讗诇讗 诇讙讘讬 讗讘谞讜 讜住讻讬谞讜 砖讛谞讬讞谉 讘专讗砖 讙讙讜 讜诇讜诪专 讚讗注"驻 砖讛讗砖 讗讬谞讛 诪讝拽转 讘诪拽讜诐 砖讛讘注讬专讛 讘注诇 讛转拽诇讛 诪"诪 砖诪讬专转谉 注诇讬讜 诇驻讬 砖讘砖注讛 砖讛讜讗 诪讚诇讬拽讛 诪讬讚 注砖讜讬 讻讞 讗讞专 诇讛转注专讘 讘讜 讜讻谉 讗讘谞讜 讜住讻讬谞讜 谞诪讬 讗注"驻 砖讛谞讬讞谉 讘专砖讜转讜 讛讬讛 诇讜 诇讬讝讛专 讘砖诪讬专转谉 砖讗祝 讛谉 诪讬讚 讘砖注转 讛谞讞转谉 讻讞 讗讞专 诪爪讜讬 诇讛转注专讘 讘讛谉 讜诇讛驻讬诇谉 讜诇讛讝讬拽 讜讻讬 谞拽讬讟 讘诪砖谞转讬谞讜 讞讜诪专 讘讗砖 诪讘讘讜专 诇讗 谞拽讬讟 诪砖讜诐 讞讜诪专 讻讞 讗讞专 讛诪转注专讘 讘讜 讗诇讗 诪砖讜诐 砖讚专讻讜 诇讬诇讱 讜诇讛讝讬拽 讚诪"诪 诪讝讬拽 讛讜讗 讞讜抓 诪诪拽讜诐 讛谞讞转讜 诪砖讗"讻 讘讘讜专 砖讗讬谉 讚专讻讜 诇讬诇讱 讜诇讛讝讬拽 讜讻讚转谞讬讗 谞诪讬 诇拽诪谉 讘讘专讬讬转讗 (..  ..) 讞讜诪专 讘讗砖 诪讘讘讜专 砖讚专讻讜 诇讬诇讱 讜诇讛讝讬拽 讜诇讗 拽讗诪专 砖讻讞 讗讞专 诪注讜专讘 讘讜 讚诪讛 讝讜 诇注谞讬谉 讘讜专 讗讚专讘讛 拽诇 讛讜讗 讘讗砖 砖讗讬谞讜 诪讝讬拽 讗诇讗 讘讻讞 讗讞专 讜讗诇讜 讛讘讜专 讛讝讬拽讜 讘诇讗 讻讞 讗讞专 讜诇驻讬讻讱 讗讘谞讜 讜住讻讬谞讜 讻砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讻砖讘讗谞讜 诇讚讜谉 讜诇注砖讜转 讗讜转谉 讘讜专 诇讘转专 讚谞讞讜 讜讛驻拽讬专谉 讛拽砖讜 诇讗 讚诪讜 诇讘讜专 讚诪讛 诇讘讜专 砖讻谉 讗讬谉 讻讞 讗讞专 诪注讜专讘 (讘讛谉) [讘讜] (讜谞注砖讜) [讜谞注砖讛] 讘讜专讜 讘诇讗 讻讞 讗讞专 转讗诪专 讘讛谞讬 砖讻讞 讗讞专 诪注讜专讘 讻诇讜诪专 砖诇讗 谞注砖讜 讘讜专讜 诪讻讞讜 诇讘讚 讗诇讗 诪讻讞 讗讞专 砖谞转注专讘 讘讛诐 讜讻砖讞讝专谞讜 讗砖 转讜讻讬讞 (讛讜砖讬讘讜) [讛砖讬讘讜] 诪讛 诇讗砖 砖讗讬谞讜 讞讬讬讘 诪讞诪转 诪讚讛 讝讜 讚讗讚专讘讛 拽诇 讛讜讗 讝讛 讗诇讗 砖讗谞讬 讗砖 砖注诐 讗讜转讜 讻讞 讗讞专 讚专讻讜 诇讬诇讱 讜诇讛讝讬拽 讜讗注"驻 砖讗讬谉 讛讻诇 诪讘注诇 讛转拽诇讛 讛讬' 诇讜 (诇讛讝讛讬专) [诇讛讝讛专] 诇驻讬 砖讻讞 讗讞专 诪爪讜讬 诇讛转注专讘 讘讜 注诐 (讛讚讞转讜) [讛谞讞转讜] 诪讬讚 讻谞"诇. 讗诇讗 讚拽砖讬讗 诇讬 讚讗"讻 讻砖讗转讛 讘讗 诇讚讜谉 诪讘讜专 讜讞讚讗 诪讗讬讚讱 注诇 讛讗砖 诇讗 讗转讬讗 讚讗讬讻讗 诇诪讬诪专 诪讛 诇讛谞讱 砖讗讬谉 讻讞 讗讞专 诪注讜专讘 讘讛谉 讜讗驻砖专 讻讬讜谉 讚讻讞 讗讞专 诪注讜专讘 讬砖 讘讜 拽爪转 拽讜诇讗 讜讞讜诪专讗 诇驻讬 讛诪拽讜诪讜转 讻诪讜 砖讗诪专谞讜 诇讗 驻专讻讬谞谉 讜讛"讛 讚讗转讜 砖谉 讜讗讚诐 诪讗砖 讜讻注谞讬谉 讝讜 砖讗诪专谞讜 讚讗讬谞讛讜 谞诪讬 讗转讜 诪讗砖 诪拽"讜 讜讗"转 讗"讻 诇诪讛 讗谞讜 爪专讬讻讬谉 诇讛讟讬诇 讘讜专 讘讬谞讬讬讛讜 讚讛讗 讻讬 砖讚讬转 讘讬谞讬讛讜 讘讜专 诇讗讜 讻讜诇讛讜 讗转讜 诪讬谞讬讬讛讜 讚讛讗 诪驻拽转 拽专谉 讜讗"讻 诪讗砖 诇讞讜讚讬讛 讗转讜 讻诇讛讜 谞诪讬 讞讜抓 诪拽专谉 讜讘讜专 讜诇诪"讚 拽专谉 注讚讬驻讗 讗祝 拽专谉 讗转讬讗 诪讗砖 讬"诇 讚专讘讗 讛讻讬 拽讗诪专 诪转专讬 讘诪讛 讛爪讚 诇讗 讗转讜 讗讗"讻 砖讚讬转 讘讜专 讘讬谞讬讬讛讜 讗"谞 讛转诐 讗转讜 讻诇讛讜 讘专 诪拽专谉 讜诇诪"讚 拽专谉 注讚讬驻讗 讗转讜 讻诇讛讜 讜讗驻讬诇讜 拽专谉 讗讘诇 诪讗砖 诇讞讜讚讬讛 诇讗 讗转讜 诇注讜诇诐 讻诇讛讜 讚讛讗 讗讬讻讗 讘讜专 讚诇讗 讗转讬 诪讬谞讬讛 讜砖谉 讗转讬 诪讘讜专 讜专讙诇 诪讛 诪爪讬谞讜 讘专讙诇 讗祝 讗谞讬 讗讘讬讗 砖谉 讚诪讗讬 驻专讻转 诪讛 诇专讙诇 砖讛讝讬拽讜 诪爪讜讬 讘讜专 讬讜讻讬讞 诪讛 诇讘讜专 砖转讞诇转讜 诇谞讝拽 (专讙诇讜) [专讙诇] 讬讜讻讬讞 讜讗转讬 诪讘讜专 讜讗砖 诪讛 诪爪讬谞讜 讘讘讜专 讗祝 讗谞讬 讗讘讬讗 讗转 讛砖谉 诪讗讬 驻专讻转 诪讛 诇讘讜专 砖讻谉 转讞讬诇转 注砖讬讬转讜 诇谞讝拽 诪砖讗"讻 讘砖谉 讗砖 讬讜讻讬讞 砖讗讬谉 转讞诇转讜 诇谞讝拽 砖讝讛 诪讚诇讬拽讜 讘转讜讱 专砖讜转讜 诇爪专讻讜 讜讛诇讻讛 讞讜抓 诪专砖讜转讜 讜讛讝讬拽讛 讜讻讚讗讬转讗 讘讛讚讬讗 诇拽诪谉 讘讘专讬讬转讗 (讘讘讗 拽诪讗 讟, 讘) 讚诇讗 拽专讬谞谉 讗砖 转讞诇转 注砖讬讬转讜 诇谞讝拽 讜讻讚转谞讬讗 讞讜诪专 讘讘讜专 诪讘讗砖 讜讞讜诪专 讘讗砖 诪讘讘讜专 讞讜诪专 讘讘讜专 诪讘讗砖 砖讛讘讜专 转讞诇转 注砖讬讬转讜 诇谞讝拽 诪讗讬 驻专讻转 诪讛 诇讗砖 砖诪讜注讚 诇讗讻讜诇 讘讬谉 讚讘专 讛专讗讜讬 诇讛 讘讬谉 讚讘专 砖讗讬谞讜 专讗讜讬 诇讛 讘讜专 讬讜讻讬讞 砖讗讬谞讜 注砖讜讬 诇讗讻讜诇 讚讘专 砖讗讬谞讜 专讗讜讬 诇讜 讚讛讬讬谞讜 讻诇讬诐 讻讚讗讬转讗 讘讛讛讬讗 讘专讬讬转讗 讚诇拽诪谉 讜讗诇讬讘讗 讚专讘谞谉 讚驻讟专讬 讻诇讬诐 讘讘讜专 讜注讜讚 讬"诇 讗砖 讚诪讜注讚 诇讗讻讜诇 讗转 砖讗讬谞讜 专讗讜讬 诇讛 讞讜诪专 讛讜讗 讘诇讘讚 砖讛讞诪讬专' 讛转讜专讛 注诇讬讜 讘讗砖 诇讞讬讬讘 诇讘注诇 讛转拽诇讛 讗驻讬诇讜 注诇 谞讝拽讬 诪讛 砖讗讬谉 专讗讜讬 诇讛 讻讻诇讬诐 讜讗讘谞讬诐 讻诪讜 砖讛讞诪讬专讛 讘砖讜专 诇砖诇诐 讗转 讛讻讜驻专 讜砖诇砖讬诐 砖诇 注讘讚 讜诇讬讗住专 讘讛谞讗讛 诇讗讞专 讙诪专 讚讬谞讜 诪讛 砖诇讗 讞讬讬讘讛 讻谉 讘砖讗专 讛谞讝讬拽讬谉 讜讗讬谉 讗诇讜 诪讚讜转 讜讻讞讜转 砖讬转讞讬讬讘 讘注诇 讛转拽诇讛 诪讞诪转 讻讱 讜讗讬谉 讚讬谉 转砖诇讜诪讬 谞讝拽 转诇讜讬 讘讻讱 讜注诇 讻谉 诇讗 砖谞讗讜诐 讘诪砖谞转讬谞讜 讘讻诇诇 讻讞讜转 讛谞讝讬拽讬谉 砖讗讜转谉 讛谉 讻讞讜转 讜诪讚讜' 砖讚讬谉 讞讬讜讘 转砖诇讜诪讬谉 转诇讜讬 讘讛谉 讜诇驻讬讻讱 讗讬谉 诪拽砖讬谉 诪讗讜转谉 讛诪讚讜转 讻砖讗谞讜 讘讗讬谉 诇讚讜谉 诪谉 讛讘讜专 讜讛讗砖 讜讛砖讗专 讗讜 诪谉 讛砖讜专 讜讛讘讜专 讜讗讚专讘讛 讗诐 讘讗谞讜 诇诇诪讜讚 讗转 讛砖谉 诪谉 讛讗砖 讛讬讛 (诇诇诪讜讚) [诇谞讜 诇讜诪专] 砖讛讜讗 讞讬讬讘 注诇 讚讘专 砖讗讬谞讜 专讗讜讬 诇讜 讻讚讘专 砖专讗讜讬 诇讜 讗诐 讛讬讛 讘讗驻砖专 诇诪爪讗 讗讜转讜 讘砖谉 讗诇讗 砖讗讬谞讜 谞诪爪讗 砖讗诇讜 讛讝讬拽讛 讛砖谉 讗诐 讗讬谉 讛谞讗讛 诇讛讬讝讬拽讛 诇讗 讛讜讬讗 转讜诇讚讜转 讛砖谉 讗诇讗 转讜诇讚转 讛拽专谉 讜讞讬讬讘 注诇 讛转诐 讞爪讬 谞讝拽 讜注诇 讛诪讜注讚 谞讝拽 砖诇诐 讜讘讬谉 讘专砖讜转 讛讬讞讬讚 讜讘讬谉 讘专砖讜转 讛专讘讬诐 讜讝讛 谞专讗讛 讘专讜专. 讗诇讗 讚拽砖讬讗 诇讬 诪讚讗诪专讬谞谉 诇注讬诇 诇专讘 讚讗诪专 诪讘注讛 讝讛 讗讚诐 诪讗讬 诇讗 专讗讬 讝讛 讛讻讬 拽讗诪专 诇讗 专讗讬 讛砖讜专 砖诪砖诇诐 讗转 讛讻讜驻专 讻专讗讬 讗讚诐 砖讗讬谉 诪砖诇诐 讗转 讛讻讜驻专 讜诇讗 专讗讬 讗讚诐 砖诪砖诇诐 讗专讘注讛 讚讘专讬诐 讻专讗讬 讛砖讜专 砖讗讬谉 诪砖诇诐 讗专讘注讛 讚讘专讬诐 讜讛谞讛 谞专讗讛 砖讘讗 诇讘谞讜转 讜诇住转讜专 讗转 讛讚讬谉 诪谉 (讛讞诪讜专讜转) [讛讞讜诪专讜转] 讗注"驻 砖讗讬谉 诪讚讜转 讜讻讞讜转 讻砖讗专 砖讘诪转谞讬转讬谉 讜讬"诇 讚讻讬讜谉 讚住讘专 专讘 讚转谞讗 讚诪转谞讬转讬谉 转谞讬 砖讜专 讜讻诇 诪讬诇讬 讚砖讜专 讚讛讬讬谞讜 拽专谉 讜砖谉 讜专讙诇 讜转谞讗 谞诪讬 讗讚诐 讜讻诇 诪讬诇讬 讚讗讚诐 注"讻 诇讗 讗驻砖专 诇驻专讜砖讬 诇讗 专讗讬 讛砖讜专 讻专讗讬 讛诪讘注讛 讜诇讗 专讗讬 讛诪讘注讛 讻专讗讬 讛砖讜专 讘诪讚讜转 讜讻讞讜转 讚讻诇 砖讬砖 讘讝讛 讬砖 讘讝讛 砖讛砖讜专 讜讛讗讚诐 讬砖 讘讛谉 专讜讞 讞讬讬诐 讜讬砖 讛谞讗讛 诇讛讬讝讬拽谉 讜讚专讻谉 诇讬诇讱 讜诇讛讝讬拽 讜讗讬谉 讘讻诇诇 讝讛 砖讗讬谞讜 讘讻诇诇 讝讛 讜诇驻讬讻讱 讗"讗 诇讜 诇驻专讜砖讬 诇讗 专讗讬 讝讛 讻专讗讬 讝讛 (讜诇讗 专讗讬) 砖砖谞讬谞讜 讘讛谉 讗诇讗 讘讛诇讻讜转讬讛谉 讜诇讜' 讚讗爪讟专讬讱 拽专讗 诇诪讬讻转讘 转专讜讬讬讛讜 诪砖讜诐 讛诇讻讜转讬讛谉 讻谞"诇.





讜拽砖讬讗 诇讬 讛讬讗讱 讗转讜 讻诇讛讜 诪讘讜专 讜砖谉 讗"谞 诪讘讜专 讜专讙诇 砖讛专讬 讛讘讜专 讞讬讬讘 讘讬谉 讘专砖讜转 讛专讘讬诐 讘讬谉 讘专砖讜转 讛讬讞讬讚 讜讛砖谉 讗讬谞讜 讞讬讬讘 讗诇讗 讘专砖讜转 讛讬讞讬讚 讘诇讞讜讚 讜讻砖讗转讛 讘讗 诇讞讬讬讘 讗转 讛砖谉 诪讘讬谞讬讛诐 讜讻谉 谞诪讬 讗转 讛专讙诇 诪讘讬谉 讛讘讜专 讜讛砖谉 讛讬讗讱 转讞讬讬讘谞讜 讘专砖讜转 讛讬讞讬讚 讻砖谉 讗讜 讗驻讬诇讜 讘专砖讜转 讛专讘讬诐 讻讘讜专. 讛讗 诇讬转讗 讚诪"诪 讗诪专讬谞谉 讚讞讬讜讘讗 诪讬讛讗 诪讘讬谞讬讗 谞驻讬拽 讗诇讗 讜讚讗讬 讗爪讟专讬讱 诇诪讻转讘讬谞讛讜 诇讛诇讻讜转讬讛谉 讜讻讚讗诪专 专讘讗 讘讛讚讬讗. 讜讗"转 讛讬讗讱 讗转讜 讻诇讛讜 诪讗砖 讜讘讜专 讚讛讗 讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛谉 砖诪注砖讬讜 讙专诪讜 诇讜 谞"诇 讚诇讗 砖讬讬讱 诇诪讬诪专 讚诪注砖讬讜 讙专诪讜 诇讬 讗诇讗 讘诪讛 砖转讞诇转 诪注砖讬讜 诇谞讝拽 讻讘讜专 讗讘诇 诪讛 砖讘砖注转 诪注砖讬讜 诇讗 谞拽专讗 注砖讜讬 诇谞讝拽 讗祝 讗讬谞讜 专讗讜讬 诇讜诪专 讘讜 诪注砖讬讜 诇谞讝拽 讻讘讜专 讗讘诇 诪讛 砖讘砖注转 诪注砖讬讜 诇讗 谞拽专讗 注砖讜讬 诇谞讝拽 讗祝 讗讬谞讜 专讗讜讬 诇讜诪专 讘讜 诪注砖讬讜 讙专诪讜 砖讛专讬 诇讗 谞拽专讗 诪讝讬拽 注讚 诇讗讞专 砖讻诇讜 诪注砖讬讜 讜诇讗讞专 讝诪谉 讻讗砖 砖讗讬谉 转讞诇转 注砖讬讬转讜 诇谞讝拽 讻讚讗讬转讗 诇拽诪谉 讘讘专讬讬转讗 讜讗注"讙 讚讘讜专讜 讛诪转讙诇讙诇 讚讘住诪讜讱 (讜, 讗) 拽专讬 诇讬讛 转讞诇转 注砖讬讬转讜 诇谞讝拽 讜讻砖讘讗 诇讚讜谞讜 诪讘讜专讜 讘注诇诪讗 驻专讬讱 诪讛 诇讘讜专 砖讻谉 诪注砖讬讜 诪讜讻讬讞讬谉 砖讙专诪讜 诇讜 讚讗诇诪讗 转讞诇转 注砖讬讬转讜 诇谞讝拽 讜诪注砖讬讜 讙专诪讜 诇讜 讗讬谞谉 转诇讜讬讬谉 讝讛 讘讝讛 诇讗 讛讬讗 讚讗驻砖专 讚转讞诇转讜 诇谞讝拽 (砖讗讬谞讜) [砖讗讬谉] 诪注砖讬讜 讙讜专诪讬谉.





讗讘诇 讗讬 讗驻砖专 诇拽专讜转 诪注砖讬讜 讙讜诪专讬谉 诇讜 讗诇讗 讘诪讛 砖转讞诇讛 诇谞讝拽 讜注讜讚 讚讛转诐 (讛讻讬 拽讗诪专) [谞拽专讗] 转讞诇转讜 诇谞讝拽 讻砖讛谞讬讞讜 讘专砖讜转 讛专讘讬诐 讜讗诐 谞讝讜拽讜 讘讜 讘诪拽讜诐 讛谞讞转讜 拽专讬谞谉 讘讬讛 转讞诇转 注砖讬讬转讜 诇谞讝拽 讜讻谉 诪注砖讬讜 讙专诪讜 诇讜 讗讘诇 讻砖讙诇讙诇讜讛讜 专讙诇讬 讗讚诐 讗讜 专讙诇讬 讘讛诪讛 讜讛讜讝拽讜 砖诇讗 讘诪拽讜诐 讛谞讞转讜 诇讬讻讗 诇诪讬诪专 讘讻讬 讛讗 诪注砖讬讜 讙专诪讜 诇讜 砖讛专讬 诇讗 讛讝讬拽讜 讘诪拽讜诐 砖讛讬讜 砖诐 诪注砖讬讜 讻诇讜诪专 讘诪拽讜诐 讛谞讞转讜 讻谉 谞"诇.





讗诪专 专讘讗 诇讛诇讻讜转讬讛谉. 讜讛"讛 谞诪讬 诇讻诇 讗讘讜转 讚专' 讛讜砖注讬讗 讜专' 讞讬讬讗 讚诇注讬诇 讗诇讗 讗讬讻讗 诇诪讬讚拽 谞讝拽讬 讗讚诐 讘砖讜专 (讚讻转讬讘) [讚讻转讘] 专讞诪谞讗 诇诪讛 诇讬 砖谞讬 驻注诪讬诐 讚讻转讬讘 诪讻讛 谞驻砖 讘讛诪讛 讬砖诇诪谞讛 谞驻砖 转讞转 谞驻砖 讜讻转讬讘 诪讻讛 讘讛诪讛 讬砖诇诪谞讛 讜诪讻讛 讗讚诐 讬讜诪转 讜讬"诇 讚讗爪讟专讬讻讜 讙"讻 转专讜讬讬讛讜 讜诇讗 谞驻拽讬 讞讚 诪讗讬讚讱 讻讜诇讛讜 讚诪讻讛 谞驻砖 讘讛诪讛 谞驻砖 转讞转 谞驻砖 讗爪讟专讬讱 诇驻讞转 谞讘诇讛 讻讚讗讬转讗 诇拽诪谉 (讘讘讗 拽诪讗 讬, 讘) 讜诇讗讙诪讜专讬 谞诪讬 讗诪讻讛 讗讘讬讜 讜讗诪讜 砖讗讬谞讜 讘诪讬转讛 注讚 砖讬讜爪讗 诪诪谞讜 讚诐 讻诪讻讛 谞驻砖 讘讛诪讛 讻讚讗讬转讗 (讘驻"讚 诪讬转讜转 讘"讚) [讗诇讜 讛谉 讛谞讞谞拽讬谉] (驻讚, 讘) 讜讗讬讚讱 拽专讗 讗爪讟专讬讱 诇讛拽讬砖讗 讚讞讝拽讬讛 讚讗诪专 (诇拽诪谉 讘讘讗 拽诪讗 诇讛, 讗) 诪讛 诪讻讛 讘讛诪讛 诇讗 讞诇拽转 讘讜 诇驻讜讟专讜 诪诪讜谉 讗诇讗 诇讞讬讬讘讜 诪诪讜谉 讗祝 诪讻讛 讗讚诐 诇讗 转讞诇讜拽 讘讜 诇讞讬讬讘讜 诪诪讜谉 讗诇讗 诇驻讜讟专讜 诪诪讜谉.





讛讗 讚拽讗诪专: 讘讜专 诇驻讟讜专 讘讜 讗转 讛讻诇讬诐. 讗"谞 诇驻讟讜专 讗转 讛讗讚诐 诇讗讜 讚讜拽讗 讚讛讗 讗驻讬诇讜 讞讬讜讘讬讛 讚讘讜专 诇讗 讗转讬 诪讗讬讚讱 讜讻讚讗诪专 专讘讗 诇讻讬 砖讚讬转 讘讜专 讘讬谞讬讬讛讜 讻诇讛讜 讗转讬讬谉 诪讘讜专 讜讞讚讗 诪讗讬谞讱 讗讘诇 讘讜专 诇讗 讗转讬讗 诪砖讜诐 讚讗讬讻讗 诇诪讬驻专讱 砖讚专讻谉 诇讬诇讱 讜诇讛讝讬拽 诪砖讗"讻 讘讘讜专 讗诇讗 讘讙诪专讗 谞拽讟讬谞谉 讚讗讙讘 讚拽讗 诪驻专砖 讛诇讻转讗 讚砖讗专 谞讝讬拽讬谉 拽讗 讗讝讬诇 讜诪驻专砖 讛诇讻讜转 讘讜专.





讛讗 讚拽讗诪专: 讞讜抓 诪拽专谉 诪砖讜诐 讚讗讬讻讗 诇诪讬驻专讱 诪讛 诇讛谞讱 砖讻谉 诪讜注讚讬谉 诪转讞诇转谉. 驻讬' 专"转 讝"诇 讚诇讗讜 诇诪讬诪专讗 砖讛谉 诪讜注讚讬谉 诪转讞诇转谉 诇砖诇诐 讘驻注诐 讗' 谞"砖 拽讗诪专 讚讛讗 讗诐 讘讗谞讜 诇诇诪讜讚 讗转 讛拽专谉 诪谉 讛砖讗专 讗祝 讗谞讜 谞讗' 砖诇讗 讬讛讗 讞讬诇讜拽 讘讬谉 转诪讛 诇诪讜注讚讜转 讜讻讜诇谉 诪砖诇诪讬谉 谞"砖 讚诪诪拽讜诐 砖讘讗转 讗诇讗 讛"驻 诪讛 诇讛谞讱 砖讻谉 讚专讻谉 诇讛讬讜转 诪讜注讚讬谉 诇讛讝讬拽 诪转讞诇转谉 诪砖讗"讻 讘拽专谉 讚住转诐 砖讜讜专讬诐 讘讞讝拽转 砖诪讜专 拽讬讬诪讬 讜讻诪"讚 驻诇讙讬 谞讝拽讗 拽谞住讗 讜讛讬讬谞讜 讚拽讗诪专 讜诇诪"讚 讗讚专讘讛 拽专谉 注讚讬驻讗 砖讻讜谞转讛 诇讛讝讬拽 讗驻讬诇讜 拽专谉 谞诪讬 讗转讬讗 讜讛讬讬谞讜 诇诪"讚 驻诇讙讗 谞讝拽讗 诪诪讜谞讗 讚住转诐 砖讜讜专讬诐 诇讗讜 讘讞讝拽转 砖诪讜专 拽讬讬诪讬 讜诪转讞诇转谉 讛谉 诪讜注讚讬谉 诇讬诇讱 讜诇讛讝讬拽 讻砖讗专 讛谞讬讝拽讬谉 讜注讚讬驻' 诪讬谞讬讬讛讜 (砖讛讜讗) [砖讛讬讗] 诇注讜诇诐 讻讜谞转' 诇讛讝讬拽.





讛诪讗讬专讬

诪讛 砖讘讗专谞讜 讘拽专谉 砖讛转诐 讗讬谞讜 诪砖诇诐 讗诇讗 讞爪讬 谞讝拽 诇讗 住讜祝 讚讘专 砖讜专 讘砖讜专 讗诇讗 讗祝 砖讜专 讘讗讚诐 讻诇 砖讞讘诇 讘讜 讗讬谞讜 诪砖诇诐 讗诇讗 讞爪讬 谞讝拽 讜诪讙讜驻讜 讻诪讜 砖讬转讘讗专 讘诪住讻转讗 讝讜:





转讜住驻讜转 专讬"讚 (诪讛讚讜专讛 转诇讬转讗讛)

诇讗 讝讛 讜讝讛 砖讬砖 讘讛谉 专讜讞 讞讬讬诐 讻讜诇讬:


讗诪专 专讘讗 讜讻讜诇讛讜 讻讬 砖讚讬转 讘讜专 讘讬谞讬讬讛讜 讗转讬讗谉 诪讛 砖讻转讘转讬 讘诪讛讚讜专讗 拽诪讗 讚拽专谉 诪砖诇诪转 讗转 讛讻讜驻专 诪砖讗"讻 讘讻讜诇谉 讗讬谞讜 谞专讗讛 诇讬 讚讛讗 讗诪专讬谞谉 讘驻讬专拽讗 讚诇拽诪谉 讘讛诇讻转讗 砖讜专 讛诪讝讬拽 讘专砖讜转 讛谞讬讝拽 讚讗讬讻讗 讻讜驻专 讘专讙诇. 讜讘驻专拽 砖讜专 砖谞讙讞 讚' 讜讛' 砖讜专讬诐 讘讛' 砖讜专 讛讗讬爪讟讚讬谉 讗诪专讬谞谉 讚讗讬讻讗 讻讜驻专 讘砖讜专 讻讚讻转讬讘 讘诪讛讚讜专讗 讘转专讗. 讗诇讗 讜讚讗讬 讛讻讬 讘注讬谞谉 诇驻专讜砖讬 讻讚讘注讬谞谉 诇诪讬诇祝 砖谉 讜专讙诇 讜讗砖 讜讘讜专 诪拽专谉 驻专讻讬谞谉 砖讻谉 讻讜讜谞转谉 诇讛讝讬拽 诪砖讗"讻 讘讗诇讛 讜讻讚讘注讬谞谉 诇诪讬诇祝 讗讚诐 诪拽专谉 讗讬转 诇驻专讜讻讬 砖讻谉 诪砖诇诪转 讗转 讛讻讜驻专 诪砖讗"讻 讘讗讚诐 讻讬 讛讬讻讬 讚诇讗 转讬诇讜祝 讗讚诐 诪拽专谉 讗驻讬诇讜 讚讻讜讜谞转讜 诇讛讝讬拽:





砖讬讟讛 诪拽讜讘爪转

 讻诇讛讜 讻讬 砖讚讬转 讘讜专 讘讬谞讬讬讛讜. 诪讛 砖驻讬专砖 专砖"讬 讝"诇 讚讻讬 讬诇驻讬谞谉 砖讜专 诪讘讜专 讜讗砖 讜驻专讻讬谞谉 诪讛 诇讗砖 砖讻谉 诪讜注讚转 诇讗讻讜诇 讘讬谉 砖专讗讜讬 讘讬谉 砖讗讬谞讜 专讗讜讬 讗诪专讬谞谉 讘讜专 讬讜讻讬讞 砖讗讬谞讜 诪讜注讚 诇砖讗讬谞讜 专讗讜讬 诇讜 讜诪讗讬 谞讬讛讜 讗讚诐 讬砖 诇讛拽砖讜转 诪讗讬 讞讜诪专讗 讚讗砖 讛讗 讗讬讛讜 谞诪讬 驻讟讜专 讘讗讚诐 诪谉 讛诪讬转讛 诇诪讗谉 讚讗诪专 讗砖讜 诪砖讜诐 讞爪讟. 讜爪专讬讱 注讬讜谉 诇拽诪谉. 注"讻 讙诇讬讜谉.
诪讛 砖驻讬专砖 专砖"讬 讝"诇 讚诪讘讜专 讜讗砖 诇讗 讗转讬 专讙诇 讜讗讚诐 讗诇讗 讘驻诇讙讗 讚讬谞讗 讚讻讬 讗诪专转 讗砖 转讜讻讬讞 诇讬讻讗 诇诪讬驻专讱 诪讛 诇讗砖 诪讬讚讬. 诪讜专讬 讛专讘 讛拽砖讛 讗诪讗讬 诇讗 驻专讬讱 讛讻讬 诪讛 诇讗砖 砖讻谉 讻讞 讗讞专 诪注讜专讘 讘讜 讜讗转讬 专讙诇 讜讗讚诐 讘讛爪讚 讛砖讜讛. 讜驻讬专砖 讚讻诇 讚讘专 砖讬砖 讘讜 专讜讞 讞讬讬诐 讛讜讬 讻讞 讗讞专 诪注讜专讘 讘讜 讜注讚 讻讗谉 诇讗 驻专讬讱 诪讛 诇讗砖 砖讻谉 讻讞 讗讞专 诪注讜专讘 讘讛 讗诇讗 讗讗讘谞讜 讜诪砖讗讜 讜诇讗 注诇 讚讘专 砖讬砖 讘讜 专讜讞 讞讬讬诐. 讜讛讗 讚驻专讬讱 诇拽诪谉 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 讗砖 转讜讻讬讞 讛讜讛 诪爪讬 诇砖谞讜讬讬 砖讜专 讬讜讻讬讞 讗祝 注诇 驻讬 砖讻讞 讗讞专 诪注讜专讘 讘讜 讗诇讗 诪砖讜诐 讛讻讬 谞拽讟 讗砖 讚诪讬谞讻专 讘讗砖 讚讻讞 讗讞专 诪注讜专讘 讘讜 讟驻讬 诪讘砖讜专. 讜讻谉 诇拽诪谉 讙讘讬 讘讜专 讛诪转讙诇讙诇 讚驻专讬讱 诪讛 诇讘讜专 砖讻谉 诪注砖讬讜 讙专诪讜 诇讜 转讗诪专 讘讛谞讬 砖讜专 讬讜讻讬讞 讛讜讗 讛讚讬谉 讚讛讜讛 诪爪讬 诇诪讬诪专 讗砖 转讜讻讬讞 讻诪讜 砖驻讬专砖 专"讬 讻讗谉 砖讗讬谉 诪注砖讬讜 讙专诪讜 诇讜 讗诇讗 诪砖讜诐 讚讘砖讜专 诪讬谞讻专 讘讛讚讬讗 讚讗讬谉 诪注砖讬讜 讙专诪讜 诇讜 讟驻讬 诪讘讗砖. 诪讛专"讬 讻讛谉 爪讚拽 讝"诇.


诪讛 砖驻讬专砖 专砖"讬 讝"诇 讚讙讘讬 砖谉 讗讬讻讗 诇诪讬驻专讱 讛讗讬 驻讬专讻讗 讚砖谉 讗讬谞讛 诪讜注讚转 诇讗讻讜诇 讗诇讗 讚讘专 讛专讗讜讬 诇讛 讜讻讜'. 讻诪讛 拽讜砖讬讜转 讬砖 诇驻讬专讜砖讜 讚拽讗诪专 转讗诪专 讘砖谉 讚讗讬 诇讗 讻转讬讘讗 诇讗 讗转讬讗 讚讗讬谞讛 诪讜注讚转 诇砖讗讬谞讜 专讗讜讬 诇讛 讜讛讗 讗讬 诇讗 讻转讬讘讗 诪讛讬讻讗 转讬转讬 讚诇讗 转讛讬讛 诪讜注讚转 诇讻诇 讚讘专 讻诪讜 讗砖 讚讗转讬讗 诪讬谞讬讛. 注"讻. 专讘讬谞讜 讬砖注讬讛 讝"诇.


讗诪专 专讘讗 讜讻诇讛讜 讻讬 砖讚讬转 讘讜专 讘讬谞讬讬讛讜 讜讻讜'. 驻讬专砖 专砖"讬 讝"诇 讚讛讗 诪讻诇 转专讬 诪讬谞讬讬讛讜 诇讗 讛讜讜 讗转讜 诇讗 拽专谉 讜诇讗 讘讜专. 讜拽砖讛 讜讛专讬 讙诐 砖谉 诇讗 讗转讬 诪讬谞讬讬讛讜 讚诪讛 诇讻诇讛讜 砖讻谉 讗讜讻诇讬谉 讻诇 讚讘专 转讗诪专 讘砖谉 砖讗讬谞讜 讗讜讻诇 讗诇讗 讚讘专 讛专讗讜讬. 讜讬"诇 讗诐 讻谉 讬讗诪专 讻讬 砖讚讬转 砖谉 讘讬谞讬讬讛讜 讛讜讜 讗转讬 讻诇讛讜. 注讜讚 驻讬专砖 专砖"讬 讝"诇 讜讗讬 谞拽讟 讗砖 讘讛讚讬 拽专谉 诇讗 讗转讬 砖谉 讜讘讜专 诪讬谞讬讬讛讜. 讜拽砖讛 诇驻讬专讜砖 讛转讜住驻讜转 讚砖谉 诇讗 转诪爪讗 讚讘专 砖讗讬谞讜 专讗讜讬 讘讜专 讗诐 讻谉 讬讗诪专 拽专谉 讜讗砖 讜讗转讬 讻诇讛讜 诇讘专 诪讘讜专. 讜讬"诇 诪砖讜诐 讛讻讬 谞拽讟 讛转诇诪讜讚 讻讬 砖讚讬转 讘讜专 讜讻讜' 诇讘专 诪拽专谉 诪砖讜诐 讚拽专谉 谞诪讬 谞讜讻诇 诇诇诪讜讚 诪讛诐 诇诪讗谉 讚讗诪专 拽专谉 注讚讬驻讗 讜诇讗 转讜讻诇 诇讛拽砖讜转 砖讻谉 诪讜注讚讬谉 砖讙诐 拽专谉 注讚讬祝 砖讘讞讝拽转 砖讬诪讜专 拽讬讬诪讬 讗讘诇 讘讜专 诇讗 讗转讬 讻诇诇 讚讛讗 讗讬谉 讚专讻讜 诇讬诇讱 讜诇讛讝讬拽. 注讜讚 驻讬专砖 专砖"讬 讝"诇 讜讗讬 谞拽讟 拽专谉 讘讛讚讬 讗砖 诇讗 讗转讬 砖谉 讜讘讜专 诪讬谞讬讬讛讜 讜讘砖谉 驻讬专砖 讚讻讬 驻专讻讬谞谉 诪讛 诇讗砖 砖讻谉 讗讜讻诇转 讻诇 讚讘专 讗讝 诇讗 转讜讻诇 诇讜诪专 拽专谉 讬讜讻讬讞. 讜拽砖讛 诇诪讛 诇讗 驻讬专砖 讻谉 讙讘讬 讘讜专 砖讗讬谞讛 讗讜讻诇转 讻诇 讚讘专 讚讛讗 驻讟专 讘讜 讗讚诐 讻诪讜 砖驻讬专砖 讛讜讗 讘注爪诪讜 诇注讬诇 讜诇诪讛 诇讗 驻讬专砖 讙讘讬 讘讜专 砖讻谉 讚专讻讜 诇讬诇讱 讜诇讛讝讬拽 诪讛 砖讗讬谉 讻谉 讘讘讜专. 讜讬"诇 讛讬讻讗 讚讻转讬讘 讘讜专 讘讛讚讬讗 讘转讜专讛 讗讬讻讗 诇诪讬诪专 砖驻讟专 讘讜 讗讚诐 讗讘诇 讛讬讻讗 讚讘注讬谞谉 诇诪讬诇祝 讘讜专 谞讬诇祝 诇讬讛 诇讙诪专讬 砖讬转讞讬讬讘 讗祝 注诇 讗讚诐 诇驻讬讻讱 驻讬专砖 讛讟注诐 讘讘讜专 诇驻讬 砖讗讬谉 讚专讻讜 诇讬诇讱 讜诇讛讝讬拽. 讛转讜住驻讜转 讛拽砖讜 注诇 驻讬专讜砖 专砖"讬 讝"诇 砖讗讬谉 专讗讜讬 讘砖谉 讜讙诐 讛拽砖讛 注诇 诪讛 砖驻讬专砖 讚讗讚诐 讗讬谞讜 专讗讜讬 诇讘讜专 讜讗诪专讜 讞讚讗 讚诇讗 驻讟专讬谞谉 讗讚诐 讗诇讗 诪诪讬转讛 讜诇讗 诪谞讬讝拽讬谉. 讜谞专讗讛 诇诪讜专讬 讛专讘 诇讬讬砖讘 驻讬专讜砖 专砖"讬 讝"诇 讚讚注转讜 讚砖谉 讗讬谉 讚专讻讜 诇讗讻讜诇 讻诇 讚讘专 讛讬讬谞讜 讚讗讬谞讜 专讙讬诇 诇讗讻讜诇 讻诇 讚讘专 砖讗讬谉 专讙讬诇讜转 讛砖谉 诇讗讻讜诇 讻诇讬诐 讜讻谉 讗讬谉 专讙讬诇讜转 砖讗讚诐 讬驻讜诇 讘讘讜专 诪砖讜诐 讚讛讜讬 诇讬讛 诇注讬讜谞讬 诇驻讬讻讱 讗讬谉 讘注诇 讛讘讜专 讞讬讬讘 注诇 诪讬转转讜 讗讘诇 注诇 谞讝拽讜 讞讬讬讘 讚专讙讬诇讜转 讛讜讗 讚讗讚诐 讬讛讗 谞转拽诇 讘讘讜专. 注讜讚 讻转讜讘 讘转讜住驻讜转 讗讱 诪讛 砖驻讬专砖 讘讜专 讬讜讻讬讞 砖讗讬谞讜 诪讜注讚 诇讚讘专 砖讗讬谞讜 专讗讜讬 诇讜 讻诪讜 讗讚诐 拽砖讛 讜讻讜'. 讜讗"转 讜诇诪讛 诇讗 讗诪专 讘讜专 转砖注讛 讬讜讻讬讞 讚讗讬谞讜 讞讬讬讘 注诇 诪讬转转 讛砖讜专 讜讞讬讬讘 注诇 谞讝拽讬讜 讜讛讬讬谞讜 砖讗讬谞讜 诪讜注讚 注诇 讚讘专 砖讗讬谞讜 专讗讜讬 讜讛讜讬 讘讬谉 讗诇讬讘讗 讚专' 讬讛讜讚讛 讘讬谉 讗诇讬讘讗 讚专讘谞谉. 讜讬"诇 讚讛讗 讚讗讬谞讜 讞讬讬讘 注诇 诪讬转转 砖讜专 讘讘讜专 转砖注讛 诇讗讜 诪砖讜诐 讚讞砖讬讘 诪讬转转 讛砖讜专 讗讬谞讜 专讗讜讬 讘讘讜专 转砖注讛 讗诇讗 诪砖讜诐 砖讗讬谉 讘讜 讻讚讬 诇讛诪讬转. 讛专讘 专' 讬砖专讗诇 讝"诇.
注讜讚 转讬专抓 诪讜专讬 讛专讘 砖讗讬谉 诇注砖讜转 诪讘讜专 转砖注讛 讬讜讻讬讞 诇注谞讬谉 砖讬讛讗 讞砖讜讘 诪讬转转 讛砖讜专 讗讬谞讜 专讗讜讬 讚注讬拽专 讛诇讬诪讜讚 讗谞讜 注讜砖讬谉 诪谞讝拽讬谉 讗诐 转注砖讛 诪讘讜专 转砖注讛 讬讜讻讬讞 砖驻讟专 讘讜 诪讬转转 讛砖讜专 讜讛讜讬 讗讬谞讜 专讗讜讬 讗讬谉 讝讛 诪讟注诐 砖讗讬谞讜 专讗讜讬 砖讛专讬 讘谞讝拽讬 讛砖讜专 讞讬讬讘 讘讜专 转砖注讛 讜专讗讜讬 讛讜讗 诇注谞讬谉 谞讬讝拽讬谉 注诇 讻谉 讛讝讻讬专讜 讛转讜住驻讜转 谞讝拽讬谉 砖讗诪专讜 讚诇讗 驻讟专 讗讚诐 讗诇讗 诪诪讬转讛 讜诇讗 诪谞讝拽讬谉 讻讜讜谞讜 讘讝讛 砖讗讬谉 诇注砖讜转 诪讬转转 讛砖讜专 讗讬谞讜 专讗讜讬 讘讘讜专 转砖注讛 讚讛讗 讞讬讬讘 讘谞讝拽讬谉. 注"讻. 注讜讚 讛拽砖讜 讘转讜住驻讜转 讜讻讬 诪砖讜诐 讚驻讟专 讗讚诐 讞砖讜讘 讗讬谞讜 专讗讜讬 讜讛诇讗 讘讗砖 驻讟专 讘讜 谞诪讬 讟诪讜谉. 驻讬专讜砖 讗祝 注诇 驻讬 砖讛讜讗 专讗讜讬 讗诇讗 讜讚讗讬 讗讚诐 专讗讜讬 讛讜讗 讜讗驻讬诇讜 讛讻讬 驻讟讜专 讛讘讜专 诪讗讚诐. 讻讱 讚注转 讛转讜住驻讜转. 讜转讬诪讛 诪讛 专讗讬讛 诪讘讬讗讬诐 讚讗讚诐 专讗讜讬 诪讟诪讜谉 讚讬诇诪讗 讛讗 讚拽讗诪专 讻讬 砖讚讬转 讘讜专 讘讬谞讬讬讛讜 讜讘注讬 诇诪讬诇祝 砖谉 诪讘讜专 讜讗砖 讛讬讬谞讜 讗诇讬讘讗 讚专讘讬 讬讛讜讚讛 讚诪讞讬讬讘 讗砖 讘讟诪讜谉. 讜讬"诇 砖讚注转 讛转讜住驻讜转 诪讚专讘讬 讬讛讜讚讛 谞砖诪注 诇专讘谞谉 讚注诇 讻专讞讱 讛讗 讚诪讞讬讬讘 专讘讬 讬讛讜讚讛 讗砖 讘讟诪讜谉 诇讗讜 诪砖讜诐 讚讞砖讬讘 诇讬讛 专讗讜讬 讗诇讗 诪讻讞 讛驻住讜拽 讻讚诇拽诪谉 诇专讘谞谉 谞诪讬 讛讗 讚驻讟专讬 讗砖 讘讟诪讜谉 诇讗讜 诪砖讜诐 讚讞砖讬讘讬 诇讬讛 讗讬谞讜 专讗讜讬 讗诇讗 诪讻讞 讛驻住讜拽 讻讚诇拽诪谉 讗讚诐 谞诪讬 诇专讘谞谉 讛讗 讚驻讟讜专 讗讚诐 讘讘讜专 讗讬谞讜 诪讟注诐 砖讗讬谞讜 专讗讜讬 讚诇注讜诇诐 讞砖讘讬谞谉 诇讬讛 专讗讜讬 讗诇讗 诪讻讞 讛驻住讜拽 砖讜专 讜诇讗 讗讚诐. 讜拽砖讛 谞讬诪讗 讚专讘讬 讬讛讜讚讛 讜专讘谞谉 讘讛讗 驻诇讬讙讬 讚专讘讬 讬讛讜讚讛 讚诪讞讬讬讘 讗砖 讘讟诪讜谉 诪砖讜诐 讚讞砖讬讘 诇讬讛 专讗讜讬 讜诇专讘谞谉 讚驻讟专讬 讗砖 讘讟诪讜谉 讞砖讘讬 诇讬讛 讗讬谞讜 专讗讜讬 讗诐 讻谉 诪讜讚讛 专讘讬 讬讛讜讚讛 讚讛讱 讚讻转讜讘 讚驻讟讜专 讗讬谞讜 专讗讜讬 讜讗诪讗讬 拽讗诪专 讚讗诇讬讘讗 讚专讘讬 讬讛讜讚讛 诇讗 诪砖讻讞 讗讬谞讜 专讗讜讬 讘讘讜专 讜讛讗 诪砖讻讞 讗讚诐 诇驻讬专讜砖 讛拽讜谞讟专住 讗诇讗 讜讚讗讬 讗讚诐 专讗讜讬 讛讜讗 讜讛讚专讗 拽讜砖讬讗 诇讚讜讻转讬讛 注"驻 讛拽讜谞讟专住. 讙诇讬讜谉.


讻转讘讜 讘转讜住驻讜转 讚讗讚诐 谞诪讬 讞砖讜讘 专讗讜讬 讜讻讜'. 讗讘诇 讻诇讬诐 讜讻讜'. 讜诇驻讬 讝讛 讗讬谉 诇驻专砖 讻诪讜 砖驻讬专砖 讛拽讜谞讟专住 诪讛 诇讗砖 砖讻谉 诪讜注讚转 诇讗讻讜诇 讗祝 砖讗讬谉 专讗讜讬 诇讛 转讗诪专 讘砖谉 讜讻讜' 讚讗诐 讻谉 诇讬讻讗 诇诪讬诪专 讘讜专 讬讜讻讬讞 诇专讘讬 讬讛讜讚讛 讗诐 诇讗 砖谞讗诪专 讚专讘讗 诇讗 拽讗诪专 讻诇讛讜 讻讬 砖讚讬转 讘讜专 讗诇讗 讗诇讬讘讗 讚专讘谞谉. 注讚 讻讗谉 讙诇讬讜谉 转讜住驻讜转.


讜讻转讜讘 讘砖讬讟讛 注诇 讝讛 讜讝"诇 讚讗诐 讻谉 诇讬讻讗 诇诪讬诪专 讘讜专 讬讜讻讬讞 讜讻讜'. 拽砖讛 讚诪砖诪注 讚诇驻讬专讜砖 专砖"讬 讝"诇 诇讻讬 砖讚讬转 讜讬诇驻讬谞谉 砖谉 诪讘讜专 讜讗砖 讗诪专讬谞谉 砖驻讬专 讘讜专 讬讜讻讬讞 诇专讘讬 讬讛讜讚讛 讜讛诇讗 诇讻诇 讛驻讬专讜砖讬诐 诇讗 转讜讻诇 诇讜诪专 讻讬 砖讚讬转 讘讜专 讘讬谞讬讬讛讜 诇诪讬诇祝 砖谉 诪讘讜专 讜讗砖 讚诪讛 诇讘讜专 讜讗砖 砖讻谉 讞讬讬讘 讘讛谉 讻诇讬诐 转讗诪专 讘砖谉 砖驻讟专 讘讜 讻诇讬诐 讻讚诇拽诪谉. 讜讬"诇 讻讬讜谉 砖讗转讛 讘讗 诇注砖讜转 驻讬专讻讗 讝讜 诪讻讞 讛讚讬谉 砖讬砖 讘讝讛 诪讛 砖讗讬谉 讘讝讛 讗讬谞讬 讬讻讜诇 诇讜诪专 讛讬讗 讙讜驻讛 谞讬诇祝 砖讬讛讗 砖谉 讞讬讬讘 讘讻诇讬诐 讜讻讬 转讬诪讗 讗讬谉 讚专讱 砖谉 诇讗讻讜诇 讻诇讬诐 讛讗 讗砖讻讞谉 诇拽诪谉 讙讘讬 讛讛讬讗 讙讚讬讗 讚驻诇住讬讛 诇住诇讗. 讗讘诇 诇驻讬 诪讛 砖讛讘讬讗 讙诇讬讜谉 转讜住驻讜转 诪讛 砖驻讬专砖 专砖"讬 讝"诇 讚讗讬讻讗 诇诪讬驻专讱 诪讛 诇讗砖 砖讻谉 诪讜注讚转 诇讗讻讜诇 讘讬谉 讚讘专 讛专讗讜讬 讜讘讬谉 讚讘专 砖讗讬谞讜 专讗讜讬 转讗诪专 讘砖谉 讗讝 讗讬谉 诇讜诪专 讘讜专 讬讜讻讬讞. 注"讻.


拽砖讬讗 诇讬 讗讚诐 讜砖谉 讜专讙诇 讛讬讻讬 讗转讜 诪拽专谉 讜讘讜专 讜讗讬诪讗 砖讬讛讜 转诪讬谉 诪转讞讬诇转谉 讻拽专谉. 讜讬"诇 讻讬讜谉 砖讛讝讬拽谉 诪爪讜讬 讘诪讜注讚 讚砖讜专 诪诪讜注讚转 讚讬讚讬讛 讬诇驻讬谞谉 讘爪讚 讛砖讜讛 讜诇讗 诪转诪讜转 讚讬讚讬讛. 讛专讗讘"讚 讝"诇. 讜讗"转 讜讛讬讻讬 讗转讜 讻诇讛讜 诪讘讜专 讜讗砖 诪讛 诇讘讜专 讜讗砖 砖讻谉 诪注砖讬讜 讙专诪讜 诇讜 讜讻讜' 讻讻转讜讘 讘转讜住驻讜转. 讜讬"诇 讚讗诐 讘讗 讛讗砖 诇专砖讜转讜 诪诪讬诇讗 讻讙讜谉 砖讛讘讬讗讜 讻诇讘 讘讞专专讛 讗讜 讛讘讬讗讜 讙讜讬 砖诐 讜讛谞讬讞讜 讘专砖讜转讜 讜讛诇讱 诇讜 讛讙讜讬 讜讛讻诇讘 讜讝讻讛 讘讜 讘注诇 讛讘讬转 讜讛诇讱 讛讗砖 讘专讜讞 诪爪讜讬讛 讜讛讝讬拽 讞讬讬讘 讗祝 注诇 驻讬 砖讗讬谉 诪注砖讬讜 讙专诪讜 诇讜. 讜注讜讚 讬砖 诇讜诪专 讚讗砖 诇讗 讞砖讬讘 诪注砖讬讜 讙专诪讜 诇讜 砖讛专讜讞 诪住讬讬注讜. 讜诇驻讬 讟注诐 讝讛 讛讜讛 诪爪讬 诇诪讬诪专 讙讘讬 讗讘谞讜 讜住讻讬谞讜 诪讛 诇讘讜专 砖讻谉 诪注砖讬讜 讙专诪讜 诇讛 讗诇讗 讚注讚讬驻讗 诪讬谞讬讛 拽讗诪专 讜讛讗 谞诪讬 讘讻诇诇 讚驻专讬讱 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 砖谞注砖讛 讛讛讬讝拽 讜讛讘讜专 讘诇讗 讻讞 讗诪专 讚讗讬 讛讜讛 讗诪专 诪注砖讬讜 讙专诪讜 诇讜 讛讜讛 诪砖诪注 讛讛讬讝拽 讜诇讗 讛讘讜专. 讜讙讘讬 讘讜专讜 讛诪转讙诇讙诇 诇谞拽讜讟 诇讬砖谞讗 讚讻讞 讗讞专. 讜讬"诇 讚讗讬 讛讜讛 谞拽讬讟 讛转诐 诪讛 诇讘讜专 砖讻谉 讗讬谉 讻讞 讜讻讜' 讻诪讜 砖讻转讜讘 讘转讜住驻讜转 诇拽诪谉. 讜注讜讚 讚诇讗 诪拽专讬 讻讞 讗讞专 诪讛 砖诪转讙诇讙诇 讘专讙诇讬 讗讚诐 讚讛讬讬谞讜 诪注砖讛 讗讚诐 讜诇讗 砖讬讬讱 讛讗讬 诇讬砖谞讗 讗诇讗 讘讗讘谞讜 住讻讬谞讜 讜诪砖讗讜 砖谞驻诇讜 讘专讜讞 讜讗讬谉 讘讜 讻讞 讙诪讜专 讻诇 讻讱. 转讜住驻讜转 砖讗谞抓.


讻诇讛讜 讻讬 砖讚讬转 讜讻讜'. 讗讬讻讗 诇驻专讜砖讬 讚讻诇讛讜 讗转讬讬谉 诪讻诇 转专讬 讻讬 讛讜讬 讘讜专 讞讚 诪讬谞讬讬讛讜. 讗讬 谞诪讬 诇讗讜 诇诪讬诪专讗 讚讻讬 砖讚讬转 讘讜专 讘讬谉 讻诇 讞讚讗 诪讬谞讬讬讛讜 讗转讜 讻诇讛讜 诪讻诇 转专讬 讜转专讬 讗诇讗 诪讛谞讬 转专讬谉 讜讘诇讘讚 砖讬讛讬讛 讘讜专 讞讚 诪讬谞讬讬讛讜 讜讗讬讻讗 谞诪讬 讚讗转讬讗 讞讚讗 诪讞讚讗 讻专讙诇 讚讗转讬讗 诪讗砖 诪拽"讜 讜诪讛 讗砖 砖讗讬谉 讛讬讝拽讜 诪爪讜讬 讜讗讬谉 讘讜 专讜讞 讞讬讬诐 讜讗讬谉 讚专讻讜 诇讬诇讱 讜诇讛讝讬拽 讗诇讗 讘讻讞 讗讞专 讞讬讬讘 拽"讜 诇专讙诇 砖讛专讬 专讙诇 讛讬讝拽讜 诪爪讜讬 讜讬砖 讘讜 专讜讞 讞讬讬诐 讜讚专讻讜 诇讬诇讱 讘诇讗 讻讞 讗讞专. 讛专砖讘"讗 讝"诇.


讜讗诐 转讗诪专 讗讚专讘讗 讗讬讻讗 诇诪讬驻专讱 诪讛 诇讗砖 砖讻谉 讻讞 讗讞专 诪注讜专讘 讘讜 砖讛讙诪专讗 诇讞讜诪专讗 谞拽讬讟 诇讛讜 讘住诪讜讱 讙讘讬 讗讘谞讜 讜住讻讬谞讜 讜讻讜'. 讚讗诪专讬 讛讬讻讬 讚诪讬 讗讬 讘讛讚讬 讚拽讗 讗讝讬诇 讜讻讜' 讗诇诪讗 讻讞 讗讞专 诪注讜专讘 讘讜 讛讜讛 讞讜诪专 讘讗砖 讜诇讗 诪讞讬讬讘 注诇讬讜 讜讻谉 谞诪讬 砖谞讬谞讜 诇讗 讝讛 讜讝讛 砖讚专讻讜 诇讬诇讱 讜诇讛讝讬拽 诪讛 砖讗讬谉 讻谉 讘讘讜专. 讜讬"诇 讚讻讬讜谉 讚讘讜专 拽诇 诪讗砖 砖讗讬谉 讚专讻讜 诇讬诇讱 讜诇讛讝讬拽 讜讗砖 讚专讻讜 诇讬诇讱 讜诇讛讝讬拽 讗转讬 讗砖 诪讘讜专 讚诇讗 讞砖讬讘讗 讛讱 驻讬专讻讗 讚讻讞 讗讞专 讻谞讙讚 拽讜诇讗 讚讘讜专 讗讘诇 讘讛谞讬 讚讻诇 拽讜诇讬 讚讘讜专 讗讬转谞讛讜 讘讛讜 讚讘转专 讚谞讬讬讞讬 讗讬谉 讚专讻讜 诇讬诇讱 讜诇讛讝讬拽 讻诪讜 讘讜专 砖讗讬谉 讚专讻讜 诇讬诇讱 讜诇讛讝讬拽 讞砖讬讘讗 讛讱 驻讬专讻讗 讚讛讜讗讬诇 讜诪转讞讬诇讛 注诇 讬讚讬 讻讞 讗讞专 谞注砖讛 驻讛 讘讜专 讜诇讗 讛讝讬拽讜 讘诪拽讜诐 砖讛谞讬讞诐 讗讬谉 诇讞讬讬讘诐 诇讚诪讜转诐 诇讘讜专 砖诪讝讬拽 讘诪拽讜诐 砖注砖讗讜. 注"讻 诪转讜住驻讜转 讛专讘 专' 讬砖注讬讛 讝"诇.
讜讛专砖讘"讗 讝"诇 转讬专抓 讜讝"诇 讛讗 诇讬转讗 讚讘讻讞 讗讞专 诪注讜专讘 讘讜 讗讬谞讜 讞讜诪专讗 诇讙讘讬 讘注诇讬 讞讬讬诐 砖讚专讻谉 诇讬诇讱 讜诇讛讝讬拽 诪注爪诪谉 讘诇讗 讻讞 讗讞专 讗诇讗 诇讙讘讬 讗讘谞讜 讜住讻讬谞讜 砖讛谞讬讞谉 讘专讗砖 讙讙讜 讜诇讜诪专 砖讗祝 注诇 驻讬 砖讛讗砖 讗讬谞讜 诪讝讬拽 讘诪拽讜诐 砖讛讘注讬专讛 讘注诇 讛转拽诇讛 诪讻诇 诪拽讜诐 砖诪讬专转讛 注诇讬讜 诇驻讬 砖讘砖注讛 砖讛讜讗 诪讚诇讬拽讛 诪讬讚 注砖讜讬 讻讞 诇讛转注专讘 讘讜 讜讻谉 讗讘谞讜 讜住讻讬谞讜 谞诪讬 讗祝 注诇 驻讬 砖讛谞讬讞谉 讘专砖讜转讜 讛讬讛 诇讜 诇讬讝讛专 讘砖诪讬专转谉 砖讗祝 讛谉 诪讬讚 讘砖注转 讛谞讞转谉 讻讞 讗讞专 诪爪讜讬 诇讛转注专讘 讘讛谉 诇讛驻讬诇谉 讜诇讛讝讬拽 讜讻讬 谞拽讟 讘诪砖谞转谞讜 讞讜诪专 讘讗砖 诪讘讘讜专 诇讗 谞拽讬讟 诪砖讜诐 讞讜诪专 讻讞 讗讞专 讛诪转注专讘 讘讜 讗诇讗 诪砖讜诐 砖讚专讻讜 诇讬诇讱 讜诇讛讝讬拽 讚诪讻诇 诪拽讜诐 诪讝讬拽 讛讜讗 讞讜抓 诪诪拽讜诐 讛谞讞转讜 诪讛 砖讗讬谉 讻谉 讘讘讜专 砖讗讬谉 讚专讻讜 诇讬诇讱 讜诇讛讝讬拽 讜讻讚转谞讬讗 谞诪讬 诇拽诪谉 讘讘专讬讬转讗 讞讜诪专 讘讗砖 诪讘讘讜专 砖讚专讻讜 诇讬诇讱 讜诇讛讝讬拽 讜诇讗 拽讗诪专 砖讻讞 讗讞专 诪注讜专讘 讘讜 讚诪讛 讝讜 诇注谞讬谉 讘讜专 讗讚专讘讗 拽诇 讛讜讗 讘讗砖 砖讗讬谞讜 诪讝讬拽 讗诇讗 讘讻讞 讗讞专 讜讗诇讜 讛讘讜专 讛讝讬拽讜 讘诇讗 讻讞 讗讞专 讜诇驻讬讻讱 讗讘谞讜 讜住讻讬谞讜 讻砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讻砖讘讗谞讜 诇讚讜谉 讜诇注砖讜转 讗讜转谉 讘讜专 诇讘转专 讚谞讬讬讞讬 讜讛驻拽讬专谉 讛拽砖讜 诇讗 讚诪讬 诇讘讜专 讚诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 讜谞注砖讛 讘讜专讜 讘诇讗 讻讞 讗讞专 转讗诪专 讘讛谞讬 砖讻讞 讗讞专 诪注讜专讘 讘讛谉 讻诇讜诪专 砖诇讗 谞注砖讛 讘讜专讜 诪讻讜讞讜 诇讘讚 讗诇讗 注诐 讻讞 讗讞专 砖谞转注专讘 讘讛谉 讜讻砖讞讝专谞讜 讗砖 转讜讻讬讞 讛砖讬讘讜 诪讛 诇讗砖 讜讗讚专讘讛 拽诇 讛讜讗 讝讛 讗诇讗 砖讗谞讬 讗砖 砖注诐 讗讜转讜 讻讞 讗讞专 讚专讻讜 诇讬诇讱 讜诇讛讝讬拽 讜讗祝 注诇 驻讬 砖讗讬谉 讛讻诇 诪讘注诇 讛转拽诇讛 讛讬讛 诇讜 诇讛讝讛专 诇驻讬 砖讻讞 讗讞专 诪爪讜讬 诇讛转注专讘 讘讜 注诐 讛谞讞转讜 诪讬讚 讻谞"诇. 讗诇讗 讚拽砖讬讗 诇讬 讚讗诐 讻谉 讻砖讗转讛 讘讗 诇讚讜谉 诪讘讜专 讜讞讚讗 诪讗讬讚讱 注诇 讛讗砖 诇讗 讗转讬讗 讚讗讬讻讗 诇诪讬诪专 诪讛 诇讗讬谞讱 砖讗讬谉 讻讞 讗讞专 诪注讜专讘 讘讛谉. 讜讗驻砖专 讻讬讜谉 讚讻讞 讗讞专 诪注讜专讘 讬砖 讘讜 拽爪转 拽讜诇讗 讜讞讜诪专讗 诇驻讬 讛诪拽讜诪讜转 讻诪讜 砖讗诪专谞讜 诇讗 驻专讻讬谞谉 讜讛讜讗 讛讚讬谉 讚讗转讜 砖谉 讜讗讚诐 诪讗砖 讜讻注谞讬谉 讝讛 砖讗诪专谞讜 讚讗讬谞讛讜 谞诪讬 讗转讜 诪讗砖 诪拽"讜. 讜讗"转 讗诐 讻谉 诇诪讛 讗谞讜 爪专讬讻讬谉 诇讛讟讬诇 讘讜专 讘讬谞讬讬讛讜 讚讛讗 讻讬 砖讚讬转 讘讜专 讘讬谞讬讬讛讜 诇讗讜 讻诇讛讜 讗转讜 诪讬谞讬讬讛讜 讚讛讗 诪驻拽转 拽专谉 讜讛专讬 诪讗砖 诇讞讜讚讬讛 讗转讜 讻诇讛讜 谞诪讬 讞讜抓 诪拽专谉 讜诇诪讗谉 讚讗诪专 拽专谉 注讚讬驻讗 讗祝 拽专谉 讗转讬讗 诪讗砖. 讬砖 诇讜诪专 讚专讘讗 讛讻讬 拽讗诪专 诪转专讬 讘诪讛 讛爪讚 诇讗 讗转讜 讗诇讗 讗诐 讻谉 砖讚讬转 讘讜专 讘讬谞讬讬讛讜. 讗讬 谞诪讬 讛转诐 讗转讜 讻诇讛讜 讘专 诪拽专谉 讜诇诪讗谉 讚讗诪专 拽专谉 注讚讬驻讗 讗转讜 讻诇讛讜 讜讗驻讬诇讜 拽专谉 讗讘诇 诪讗砖 诇讞讜讚讬讛 诇讗 讗转讗 诇注讜诇诐 讻诇讛讜 讚讛讗 讗讬讻讗 讘讜专 讚诇讗 讗转讬 诪讬谞讬讛. 讜砖谉 讗转讬 诪讘讜专 讜专讙诇 诪讛 诪爪讬谞讜 讘专讙诇 讗祝 讗谞讬 讗讘讬讗 砖谉 讚诪讗讬 驻专讻转 诪讛 诇专讙诇 砖讛讝讬拽讜 诪爪讜讬 讘讜专 讬讜讻讬讞 诪讛 诇讘讜专 砖转讞讬诇转 注砖讬讬转讜 诇谞讝拽 专讙诇 讬讜讻讬讞 讚讗转讬 诪讘讜专 讜讗砖 诪讛 诪爪讬谞讜 讘讘讜专 讗祝 讗谞讬 讗讘讬讗 讗转 讛砖谉 诪讗讬 驻专讻转 诪讛 诇讘讜专 砖讻谉 转讞讬诇转 注砖讬讬转讜 诇谞讝拽 诪讛 砖讗讬谉 讻谉 讘砖谉 讗砖 讬讜讻讬讞 砖讗讬谉 转讞讬诇转 注砖讬讬转讜 诇谞讝拽 砖讝讛 诪讚诇讬拽讜 讘转讜讱 专砖讜转讜 诇爪专讻讜 讜讛诇讻讛 讞讜抓 诪专砖讜转讜 讜讛讝讬拽讛 讜讻讚讗讬转讗 诇拽诪谉 讘讛讚讬讗 讘讘专讬讬转讗 讚诇讗 拽专讬谞谉 讗砖 转讞讬诇转 注砖讬讬转讜 诇谞讝拽 讜讻讚转谞讬讗 讞讜诪专 讘讘讜专 诪讘讗砖 讜讻讜' 诪讗讬 驻专讻转 诪讛 诇讗砖 砖诪讜注讚转 诇讗讻讜诇 讘讬谉 讚讘专 讛专讗讜讬 讘讬谉 讚讘专 砖讗讬谞讜 专讗讜讬 讘讜专 讬讜讻讬讞 砖讗讬谞讜 专讗讜讬 诇讗讻讜诇 讚讘专 砖讗讬谞讜 专讗讜讬 讚讛讬讬谞讜 讻诇讬诐 讜讗诇讬讘讗 讚专讘谞谉 讚驻讟专讬 讻诇讬诐 讘讘讜专. 讜注讜讚 谞专讗讛 诇讬 讗砖 讚诪讜注讚转 诇讗讻讜诇 讗转 砖讗讬谞讜 专讗讜讬 诇讛 讞讜诪专 讛讜讗 讘诇讘讚 砖讛讞诪讬专讛 转讜专讛 注诇讬讜 讘讗砖 诇讞讬讬讘 讘注诇 讛转拽诇讛 讗驻讬诇讜 注诇 谞讝拽讬 诪讛 砖讗讬谉 专讗讜讬 诇讛 讻讻诇讬诐 讜讗讘谞讬诐 讻诪讛 砖讛讞诪讬专讛 讘砖讜专 诇砖诇诐 讗转 讛讻讜驻专 讜砖诇讜砖讬诐 砖诇 注讘讚 讜诇讬讗住专 讘讛谞讗讛 诇讗讞专 讙诪专 讚讬谞讜 诪讛 砖诇讗 讞讬讬讘讛 讻谉 讘砖讗专 讛谞讝拽讬谉 讜讗讬谉 讗诇讜 诪讚讜转 讜讻讞讜转 砖讬转讞讬讬讘 讘注诇 讛转拽诇讛 诪讞诪转 讻讱 讜讗讬谉 讚讬谉 转砖诇讜诪讬 谞讝拽 转诇讜讬 讘讻讱 讜注诇 讻谉 诇讗 砖谞讗诐 讘诪砖谞转讬谞讜 讘讻诇诇 讻讞讜转 讛谞讝拽讬谉 砖讗讜转谉 讛谉 讻讞讜转 讜诪讚讜转 砖讛讞讬讜讘 讜驻讟讜专 转诇讜讬 讘讛谉 讜诇驻讬讻讱 讗讬谉 诪拽砖讬谉 讛诪讚讜转 讻砖讗谞讜 讘讗讬谉 诇讚讜谉 诪谉 讛讘讜专 讜讛讗砖 讜讛砖讗专 讗讜 诪谉 讛砖讜专 讜讛讘讜专 讜讗讚专讘讗 讗诐 讘讗谞讜 诇诇诪讜讚 讗转 讛砖谉 诪谉 讛讗砖 讛讬讛 诇谞讜 诇讜诪专 砖讛讜讗 讞讬讬讘 注诇 讚讘专 砖讗讬谞讜 专讗讜讬 诇讜 讻讚讘专 砖专讗讜讬 诇讜 讗诐 讛讬讛 讘讗驻砖专 诇诪爪讜讗 讗讜转讜 讘讗砖 讗诇讗 砖讗讬谞讜 谞诪爪讗 砖讗诇讜 讛讝讬拽讛 讛砖谉 讗诐 讗讬谉 讛谞讗讛 诇讛讝讬拽讛 诇讗 讛讜讬讗 转讜诇讚讛 讚砖谉 讗诇讗 转讜诇讚讛 讚拽专谉 讜讞讬讬讘 注诇 讛转诐 讞爪讬 谞讝拽 讜注诇 讛诪讜注讚 谞讝拽 砖诇诐 讜讘讬谉 讘专砖讜转 讛讬讞讬讚 讜讘讬谉 讘专砖讜转 讛专讘讬诐 讜讝讛 谞专讗讛 讘专讜专. 讗诇讗 讚拽砖讬讗 诇讬 诪讚讗诪专讬谞谉 诇注讬诇 诇专讘 讚讗诪专 诪讘注讛 讝讛 讗讚诐 诪讗讬 诇讗 专讗讬 讝讛 讻专讗讬 讝讛 讛讻讬 拽讗诪专 诇讗 专讗讬 讛砖讜专 砖诪砖诇诐 讗转 讛讻讜驻专 讻专讗讬 讗讚诐 砖讗讬谉 诪砖诇诐 讗转 讛讻讜驻专 讜诇讗 专讗讬 讗讚诐 砖诪砖诇诐 讗专讘注讛 讚讘专讬诐 讻专讗讬 讛砖讜专 讜讛谞讛 砖讘讗 诇讘谞讜转 讜诇住转讜专 讗转 讛讚讬谉 诪谉 讛讞讜诪专讜转 讗祝 注诇 驻讬 砖讛诐 诪讚讜转 讜讻讞讜转 讻砖讗专 砖讘诪转谞讬转讬谉. 讜谞专讗讛 诇讬 讚讻讬讜谉 讚住讘专 专讘 讚转谞讗 讚诪转谞讬转讬谉 转谞讗 砖讜专 讜讻诇 诪讬诇讬 讚砖讜专 讚讛讬讬谞讜 砖谉 讜拽专谉 讜专讙诇 讜转谞讗 谞诪讬 讗讚诐 讜讻诇 诪讬诇讬 讚讗讚诐 注诇 讻专讞讱 诇讗 讗驻砖专 诇驻专讜砖讬 诇讗 专讗讬 讛砖讜专 讻专讗讬 讛诪讘注讛 讜诇讗 专讗讬 讛诪讘注讛 讻专讗讬 讛砖讜专 讘诪讚讜转 讜讻讞讜转 讚讻诇 讚讬砖 讘讝讛 讬砖 讘讝讛 砖讛砖讜专 讜讛讗讚诐 讬砖 讘讛谉 专讜讞 讞讬讬诐 讜讬砖 讛谞讗讛 诇讛讝讬拽诐 讜讚专讻诐 诇讬诇讱 讜诇讛讝讬拽 讜讗讬谉 讘讻诇诇 讝讛 砖讗讬谞讜 讘讻诇诇 讝讛 讜诇驻讬讻讱 讗讬 讗驻砖专 诇讜 诇驻专讜砖讬 诇讗 专讗讬 讜诇讗 专讗讬 砖砖谞讬谞讜 讘讛诐 讗诇讗 诇讛诇讻讜转讬讛谉 讜诇讜诪专 诪讚讗讬爪讟专讬讱 拽专讗 诇诪讻转讘 转专讜讜讬讬讛讜 诪砖讜诐 讛诇讻讜转讬讛谉. 讻谉 谞专讗讛 诇讬. 讜拽砖讬讗 诇讬 讛讬讗讱 讗转讜 讻诇讛讜 诪讘讜专 讜砖谉 讗讬 谞诪讬 诪讘讜专 讜专讙诇 砖讛专讬 讛讘讜专 讞讬讬讘 讘讬谉 讘专砖讜转 讛专讘讬诐 讘讬谉 讘专砖讜转 讛讬讞讬讚 讜讛砖谉 讗讬谞讜 讞讬讬讘 讗诇讗 讘专砖讜转 讛讬讞讬讚 讜讻砖讗转讛 讘讗 诇讞讬讬讘 讗转 讛砖谉 诪讘讬谞讬讛诐 讜讻谉 谞诪讬 讗转 讛专讙诇 诪讘讬谉 讛讘讜专 讜讛砖谉 讛讬讗讱 转讞讬讬讘谞讜 讘专砖讜转 讛讬讞讬讚 讘砖谉 讗讜 讗驻讬诇讜 讘专砖讜转 讛专讘讬诐 讘讘讜专 讜讛讗 诇讬转讗 讚诪讻诇 诪拽讜诐 讗诪专讬谞谉 讚讞讬讜讘讗 诪讘讬谞讬讗 谞驻讬拽 讗诇讗 讜讚讗讬 讗讬爪讟专讬讱 诇诪讻转讘讬谞讛讜 诇讛诇讻讜转讬讛谉 讜讻讚讗诪专 专讘讗 讘讛讚讬讗. 讜讗诐 转讗诪专 讛讬讗讱 讗转讬 诪讗砖 讜讘讜专 讚讛讗 讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛诐 砖诪注砖讬讜 讙专诪讜 诇讜. 谞专讗讛 诇讬 讚诇讗 砖讬讬讱 诇诪讬诪专 讚诪注砖讬讜 讙专诪讜 诇讜 讗诇讗 讘诪讛 砖转讞讬诇转 诪注砖讬讜 诇谞讝拽 讻讘讜专 讗讘诇 诪讛 砖讘砖注转 诪注砖讬讜 诇讗 谞拽专讗 注砖讜讬 诇谞讝拽 讗祝 讗讬谞讜 专讗讜讬 诇讜诪专 讘讜 诪注砖讬讜 讙专诪讜 砖讛专讬 诇讗 谞拽专讗 诪讝讬拽 注讚 诇讗讞专 砖讻诇讜 诪注砖讬讜 讜诇讗讞专 讝诪谉 讻讗砖 砖讗讬谉 转讞讬诇转 注砖讬讬转讜 诇谞讝拽 讻讚讗讬转讗 诇拽诪谉 讘讘专讬讬转讗. 讜讗祝 注诇 讙讘 讚讘讜专 讛诪转讙诇讙诇 讚讘住诪讜讱 拽专讬 诇讬讛 转讞讬诇转 注砖讬讬转讜 诇谞讝拽 讜讻砖讘讗 诇讚讜谞讜 诪讘讜专讜 讘注诇诪讗 驻专讬讱 诪讛 诇讘讜专 砖讻谉 诪注砖讬讜 诪讜讻讬讞讬谉 砖讙专诪讛 诇讜 讚讗诇诪讗 转讞讬诇转 注砖讬讬转讜 诇谞讝拽 讜诪注砖讬讜 讙专诪讜 诇讜 讗讬谞诐 转诇讜讬讬诐 讝讛 讘讝讛. 诇讗 讛讬讗 讚讗驻砖专 讚转讞讬诇转讜 诇谞讝拽 砖讗讬谉 诪注砖讬讜 讙讜专诪讬谉 讗讘诇 讗讬 讗驻砖专 诇拽专讜转 诪注砖讬讜 讙讜专诪讬谉 诇讜 讗诇讗 讘诪讛 砖转讞讬诇转讛 诇谞讝拽. 讜注讜讚 讚讛转诐 谞拽专讗 转讞讬诇转讜 诇谞讝拽 讻砖讛谞讬讞讜 讘专砖讜转 讛专讘讬诐 讜讗诐 谞讬讝讜拽讜 讘讜 讘诪拽讜诐 讛谞讞转讜 拽专讬谞谉 讘讬讛 转讞讬诇转 注砖讬讬转讜 诇谞讝拽 讜讻谉 诪注砖讬讜 讙专诪讜 诇讜 讗讘诇 讻砖讙诇讙诇讜讛讜 专讙诇讬 讗讚诐 讗讜 专讙诇讬 讘讛诪讛 讜讛讜讝拽讜 砖诇讗 讘诪拽讜诐 讛谞讞转谉 诇讬讻讗 诇诪讬诪专 讘讻讬 讛讗 诪注砖讬讜 讙专诪讜 砖讛专讬 诇讗 讛讝讬拽讜 讘诪拽讜诐 砖讛讬讜 砖诐 诪注砖讬讜 讻诇讜诪专 讘诪拽讜诐 讛谞讞转讜 讻谞"诇. 注"讻 诇砖讜谞讜. 讜诇诪讗谉 讚讗诪专 拽专谉 注讚讬驻讗 讛讗 转专讬爪谞讗 诇注讬诇 讚注诇 专讘 讬讛讜讚讛 拽讗诪专. 讛专讗讘"讚 讝"诇.

诇讛诇讻讜转讬讛谉. 转讬诪讛 讚诪讻诇 诪拽讜诐 讛讬讻讬 诪转专爪讬谞谉 诪转谞讬转讬谉 讚诪住讬拽 诇讗 专讗讬 讝讛 讻专讗讬 讝讛 诪砖诪注 讚诇讗 诪爪讬 诇讗转讜讬讬 讜讛砖转讗 诪住拽讬谞谉 讚讻诇讛讜 讻讬 砖讚讬转 讘讜专 讘讬谞讬讬讛讜 讗转讬讗谉. 讜谞专讗讛 讚讛砖转讗 讚讗住讬拽谞讗 讛讻讬 讗讬谉 诇驻专砖 诪转谞讬转讬谉 讚讛讻讬 拽讗诪专 诇讻转讜讘 专讞诪谞讗 讞讚讗 讜转讬转讬 讗讬讚讱 诪讬谞讛 讻讚驻专讬砖 专讘 讝讘讬讚 诇注讬诇 讗诇讗 谞专讗讛 诇驻专砖 诪转谞讬转讬谉 讚讻诇 诇讗 专讗讬 讝讛 讻专讗讬 讝讛 讗住讬驻讗 拽讗讬 讛爪讚 讛砖讜讛 砖讘讛诐 讜讻讜' 诇讗转讜讬讬 砖讗专 谞讝讬拽讬谉 讜讛讻讬 拽讗诪专 诇讗 讛专讬 讛砖讜专 讻讛专讬 讛诪讘注讛 讻诇讜诪专 诪砖讜专 诇讗 诪爪讬 诇诪讬诇祝 讚讜拽讗 砖讗专 谞讝拽讬谉 讚讚诪讬 诇讬讛 诇讻诇 诪讬诇讬 砖讛专讬 诪讘注讛 转讜讻讬讞 讚讗祝 注诇 讙讘 讚诇讗 讚诪讬 诇讬讛 诇讻诇 诪讬诇讬 诪转讞讬讬讘 讜诇讗 讛专讬 讛诪讘注讛 讻讛专讬 讛砖讜专 讻讚驻专讬砖讬转 讜诇讗 诪讝讛 讜诪讝讛 诪爪讬转 诇诪讬诇祝 讚讚讜拽讗 讚讚诪讬 诇讛讜 讻讙讜谉 砖讚专讻讜 诇讬诇讱 讜诇讛讝讬拽 砖讛专讬 讛讘讜专 转讜讻讬讞 讗诇讗 讜讚讗讬 诇讬讻讗 诇诪讬诇祝 讗诇讗 讘爪讚 讛砖讜讛 诪讻诇讛讜. 注"讻. 诪讛专"讬 讻讛谉 爪讚拽 讝"诇.


讗诪专 专讘讗 诇讛诇讻讜转讬讛谉. 讜讛讜讗 讛讚讬谉 谞诪讬 诇讻诇 讗讘讜转 讚专讘讬 讗讜砖注讬讗 讜讚专讘讬 讞讬讬讗 讚诇注讬诇. 讗诇讗 讗讬讻讗 诇诪讬讚拽 谞讝拽讬 讗讚诐 讘砖讜专 讚讻转讘 专讞诪谞讗 诇诪讛 诇讬 砖转讬 驻注诪讬诐 讚讻转讬讘 诪讻讛 谞驻砖 讘讛诪讛 讬砖诇诪谞讛 谞驻砖 转讞转 谞驻砖 讜讻转讬讘 诪讻讛 谞驻砖 讘讛诪讛 讬砖诇诪谞讛 讜诪讻讛 讗讚诐 讬讜诪转. 讜讬砖 诇讜诪专 讚讗讬爪讟专讬讱 讙诐 讻谉 转专讜讜讬讬讛讜 讜诇讗 谞驻拽讬 讞讚 诪讗讬讚讱 讻讜诇讛讜 讚诪讻讛 谞驻砖 讘讛诪讛 谞驻砖 转讞转 谞驻砖 讗讬爪讟专讬讱 诇驻讞转 谞讘讬诇讛 讻讚讗讬爪讟专讬讱 诇拽诪谉 讜诇讗讙诪讜专讬 谞诪讬 讗诪讻讛 讗讘讬讜 讜讗诪讜 砖讗讬谞讜 讘诪讬转讛 注讚 砖讬爪讗 诪诪谞讜 讚诐 讻诪讻讛 谞驻砖 讘讛诪讛 讻讚讗讬转讗 讘驻专拽 讗专讘注 诪讬转讜转 讜讗讬讚讱 拽专讗 讗讬爪讟专讬讱 诇讛拽讬砖 讗讚讞讝拽讬讛 讚拽讗诪专 诪讛 诪讻讛 讘讛诪讛 诇讗 讞诇拽转 讘讜 诇驻讟专讜 诪诪讜谉 讗诇讗 诇讞讬讬讘讜 诪诪讜谉 讗祝 诪讻讛 讗讚诐 诇讗 转讞诇讜拽 讘讜 诇讞讬讬讘讜 诪诪讜谉 讗诇讗 诇驻讜讟专讜 诪诪讜谉. 讛专砖讘"讗 讝"诇.


讗讚诐 诇讞讬讬讘讜 讘讗专讘注讛 讚讘专讬诐. 谞讝拽 诇讗 拽讗 讞砖讬讘 诪砖讜诐 讚讗讬讻讗 讘砖讜专 讜讗转讬 讘爪讚 讛砖讜讛. 讜转讬诪讛 讚讘驻专拽 讛讞讜讘诇 讬诇讬祝 诇讛 诪讻讗谉 讜谞转谉 讘讜 讚讘专 讛谞讬转谉 诪讬讚 诇讬讚 讜诪讗讬 谞讬讛讜 诪诪讜谉 讜讗诪讗讬 讘注讬 拽专讗 讜讛讗 讗讬讻讗 谞讝拽 讘砖讜专 讜讗转讬 讘爪讚 讛砖讜讛. 讜讬砖 诇讜诪专 讚讗讬 诇讗 讻转讬讘 谞讝拽 讘讗讚诐 讛讜讛 讗诪讬谞讗 讛谞讱 讗专讘注讛 讚讘专讬诐 讗转讜 讘诪拽讜诐 谞讝拽 拽讗 诪砖诪注 诇谉. 讜转讬诪讛 讛转讬谞讞 讗讚诐 讚讗讝讬拽 讗讚诐 讗讚诐 讚讗讝讬拽 砖讜专 诇诪讗讬 讛诇讻转讗 讻转讘讬讛 专讞诪谞讗 讛讗 讗转讬 讘爪讚 讛砖讜讛. 讜砖诪讗 讬砖 诇讜诪专 讻讬讜谉 讚诪爪讬谞讜 砖诐 讗讚诐 讞讬讬讘 讘讗专讘注讛 讚讘专讬诐 讗讬讻讗 诇诪讬驻专讱 讜诇讗 讗转讬 讘爪讚 讛砖讜讛. 诪讻诇 诪拽讜诐 拽砖讛 讚讗讚专讘讛 讻诇 砖讻谉 讚讗转讬 讘爪讚 砖讜讛 诇谞讝拽 讻讬 讘讗专讘注讛 讚讘专讬诐 诇讙讘讬 砖讜专 诇讬讻讗 诇讞讬讜讘讬. 讜砖诪讗 讻讬讜谉 讚谞讝拽讬 讙讜驻讜 讗讬讻讗 诇诪讬驻专讱 砖讻谉 谞讝拽 讙讜驻讜 讜诇讗 讗转讬 讘爪讚 讛砖讜讛 讜讛讜讛 讗诪讬谞讗 谞讞诪讬专 讘讬讛 讟驻讬 拽讗 诪砖诪注 诇谉 拽专讗. 诪讛专"讬 讻讛谉 爪讚拽 讝"诇.
讜讝"诇 讛专讗讘"讚 讝"诇 讘讞讬讚讜砖讬讜 讗讚诐 诇讞讬讬讘讜 讘讗专讘注讛 讚讘专讬诐. 拽砖讬讗 诇讬 转讬谞讞 讗讚诐 讚讗讝讬拽 讗讚诐 讗讚诐 讚讗讝讬拽 砖讜专 讚讛讬讬谞讜 谞驻砖 讘讛诪讛 讬砖诇诪谞讛 诇诪讛 诇讬. 讜讗讬讻讗 诇诪讬诪专 讛讛讜讗 讗讬爪讟专讬讱 诇讗拽讜砖讬 诇讬讛 讻讬 讬转谉 诪讜诐 讜讻讜' 诪讛 诪讻讛 讘讛诪讛 诇转砖诇讜诪讬谉 讗祝 诪讻讛 讗讚诐 诇转砖诇讜诪讬谉 讜讛讻讬 讗讬转讗 讘驻专拽 讛讞讜讘诇. 注"讻 诇砖讜谞讜.
讜转讜住驻讬 转讜住驻讜转 诇讛专讗"砖 讝"诇 转讬专爪讜 讚讗讬爪讟专讬讱 诇讞讬讬讘讜 讗祝 讘讟诪讜谉 讜讻诇讬诐 讜讘专砖讜转 讛专讘讬诐 注"讻. 讜讛讗 诇讗 拽讗诪专 讗讚诐 诇讞讬讬讘讜 讘讜 讻诇讬诐 诪砖讜诐 讚诪爪讬 诇诪讬诇祝 讗讚诐 诪砖谉 讜专讙诇 讜讗砖 讘诇讗 讘讜专. 注"讻 转讜住驻讬 转讜住驻讜转 诇讛专讗"砖 讝"诇.


诇讞诇拽 讘讬谉 转诪讛 诇诪讜注讚转. 转讬诪讛 讗诐 讻谉 诇讻转讜讘 讻讬 讬讙讞 砖讜专 讗转 讗讬砖 诇讘讚 讜诇讗 诇讻转讜讘 讻讬 讬讙讜祝 砖讜专 讗讬砖 讗转 砖讜专 专注讛讜 讜讻讜' 讚讻讬 讬讙讞 讗讬讬专讬 谞诪讬 讘砖讜专 砖讛讝讬拽 讗转 讛讗讚诐 讛转诐 诪砖诇诐 讞爪讬 谞讝拽 讜诪讜注讚 诪砖诇诐 谞讝拽 砖诇诐. 讜讬"诇 讚讗讬爪讟专讬讱 讻讬 讬讙讜祝 诇讗砖诪讜注讬谞谉 诪讜注讚 诇讗讚诐 讛讜讬 诪讜注讚 诇讘讛诪讛 诪讜注讚 诇讘讛诪讛 诇讗 讛讜讬 诪讜注讚 诇讗讚诐 讻讚讗诪专讬谞谉 诇注讬诇 诪砖讜诐 讚讗讚诐 讗讬转 诇讬讛 诪讝诇讗. 讗讬 谞诪讬 讗讬爪讟专讬讱 砖讜专 专注讛讜 诇讚讬讜拽讗 砖讜专 专注讛讜 讛讜讗 讚转诐 诪砖诇诐 讞爪讬 谞讝拽 讗讘诇 砖讜专 砖诇 讛拽讚砖 讘讬谉 转诐 讘讬谉 诪讜注讚 诪砖诇诐 谞讝拽 砖诇诐 讻讚诇拽诪谉 讜诪砖讜诐 讛讻讬 讻转讘讬讛. 讙诇讬讜谉.





诪讛专砖"讗 - 讞讬讚讜砖讬 讛诇讻讜转

讘转讜住驻讜转 讘讚"讛 讻讬 砖讚讬转 讘讜专 讻讜' 讜谞专讗讛 讚砖谉 谞诪讬 讗转讬 讘驻诇讙讗 讚讚讬谞讗 讗讜 诪讗砖 诇讞讜讚 讻讜' 注讻"诇 讜诇驻讬 讝讛 诇讙讘讬 讗砖 诇讗 讗讬爪讟专讬讱 诇讬讛 诇诪讬诪专 讻讬 砖讚讬转 讘讜专 讻讜' 讚诪讗砖 诇讞讜讚 谞驻拽讬 讻讜诇讛讜 诇讘讚 诪讘讜专 讜拽"诇:


讘讚"讛 诇讛诇讻讜转讬讛谉 讻讜' 诪讛专砖"诇 诪讞拽 讻诇 讚讘讜专 讝讛 注讚 讜诪转谞讬' 诇讗 拽转谞讬 讻讜' 注"砖 讜讻谉 谞专讗讛 诪砖诪注讜 诪诪讛 砖讻转讘讜 诇拽诪谉 讚讘讗砖 讛诇"诇 讛讻讬 讚诇讗 讗转讬 讗诇讗 诪讞讚 诪讬谞讬讬讛讜 讜诪讘讜专 讚驻讟专 讘讜 讻诇讬诐 讗讘诇 讘讻诇 讗讬谞讱 讘转专 讚讻转讬讘讬 讻讜诇讛讜 诇讗 讛讜讛 讗讬爪讟专讬讱 讻诇 讞讚讗 诪讬谞讬讬讛讜 讚讛讜讛 讗砖 诪讘"讞 讜讛讜爪专讱 砖驻讬专 诇诪讬诪专 诇讛诇讻讜转讬讛谉 诪讬讛讜 谞专讗讛 诇讬讬砖讘 讚讘专讬讛诐 讚讛讻讗 讚诪"诪 讗诪诇转讗 讚专讘讗 讚拽讗诪专 讚诪讻诇 讞讚 诪讬谞讬讬讛讜 讜诪讘讜专 讗转讬讬谉 讻讜诇讛讜 讛诪"诇 讚讛讜讬 驻讟专讬 讘讛讜 讻诇讬诐 讜诪"砖 讜讗讬 讬诇讬祝 诪讞讚 诪讬谞讬讬讛讜 讜诪讗砖 讻讜' 专"诇 讚讗讬 诪砖讜诐 讛讻讬 讛讜爪专讱 诇诪讬诪专 诇讛诇讻讜转讬讛谉 讚诇讗 转拽砖讬 诇讬诇祝 诪讞讚 诪讬谞讬讬讛讜 讜诪讗砖 诪讬讛讜 讘讜专 谞诪讬 讛讜讛 讻转讬讘 讚诇讗 讗转讬 诪讻讜诇讛讜 讚讗诐 讻谉 讛诪"诇 讚讛讜讛 驻讟专讬 讘讛讜 讟诪讜谉 讜讛"讛 讚讛诪"诇 讗讬 讛讜讛 讛讛讜讗 讞讚 讗讜 砖谉 讗讜 专讙诇 讛讜讛 驻讟专讬 讘讛讜 专讛"专 讜讗讬 讛讜讛 讛讛讜讗 讞讚 诪讬谞讬讬讛讜 拽专谉 讛讜讛 驻讟专讬 讘讛讜 转诐 诪诪砖 讗诇讗 讚谞讬讞讗 诇诪谞拽讟 讛驻讟讜专 讘诪诇转讗 讚谞拽讟讬 讘讛讚讬讗 讚讛讬讬谞讜 讗砖 讚诇讗 讗转讬 诪讘"讞 讜注讜讚 讗讬 讛讜讛 讛讛讜讗 讞讚 诪讬谞讬讬讛讜 讗讚诐 诇讬讻讗 诇诪驻讟专 诪讬讚讬 讗诇讗 讟诪讜谉 讻讬讜谉 讚诪讗砖 谞诪讬 讗转讬 讜拽"诇:





诪讛专"诐

专砖"讬 讚"讛 诇讻转讜讘 专讞诪谞讗 转专转讬 讜讻讜' 讜诇专讘 讚讗诪专 诪讘注讛 讝讛 讗讚诐 转讬转讬 讛讻讬 讻讬 驻专讻转 诪讛 诇砖讜专 砖讻谉 讻讜讜谞转讜 诇讛讝讬拽 讜讻讜' 讗讚诐 讬讜讻讬讞 讜讻讜'. 诇驻讬 讛住讜讙讬讗 讚诇注讬诇 诇驻讬 砖讬讟转 专讘 讛讬讛 诇讜 诇专砖"讬 诇讻转讜讘 讜诇专讘 讚讗诪专 诪讘注讛 讝讛 讗讚诐 转讬转讬 讛讻讬 讻讬 驻专讻转 诪讛 诇砖讜专 砖讻谉 诪砖诇诐 讻讜驻专 讜讻讜' 讗讚诐 讬讜讻讬讞 讜拽"诇 讗诇讗 讚诇讗 讚拽 讜讻转讘 讘讻诇 讛注谞讬谉 驻讬专讻讗 讗讞转 讙讘讬 砖讜专:


转讜住' 讚"讛 讻讬 砖讚讬转 讘讜专 讘讬谞讬讬讛讜 讜讻讜' 讜谞专讗讛 讚砖谉 谞诪讬 讗转讬 讘驻诇讙讗 讚讚讬谞讗 讜讻讜'. 讜讬砖 诇讛拽砖讜转 诇驻讬 讛转讜住' 讗讬讱 讬转讬讬砖讘 讗"讻 诇诪讛 谞拽讟讗 讛讙诪专讗 讻讬 砖讚讬转 讘讜专 讘讬谞讬讬讛讜 讜讻讜' 讚讗讬 谞诪讬 谞拽讟讗 讗砖 讘讛讚讬 拽专谉 讗转讬 讻讜诇讛讜 诇讘专 诪讘讜专 讻讬讜谉 讚讛砖转讗 诇驻讬' 讛转讜住' 讗转讬 谞诪讬 砖谉 诪拽专谉 讜讗砖 讚诇讗 讻驻专砖"讬 讜讗讬 诪砖讜诐 讚诇讗 讗转讬 讘讜专 诪讬谞讬讬讛讜 讛讗 谞诪讬 讛砖转讗 讚谞拽讟讗 讘讜专 讜讞讚讗 诪讬谞讬讬讛讜 诇讗 讗转讬 拽专谉 诪讬谞讬讬讛讜 讜讬"诇 讚谞拽讟讗 讟驻讬 讘讜专 诪砖讜诐 讚诇诪"讚 拽专谉 注讚讬驻讗 拽专谉 谞诪讬 讗转讬 讗讘诇 讗讬 讛讜讛 谞拽讟讗 讗砖 讘讛讚讬 拽专谉 诇讗 讗转讬 讘讜专 诇讻"注. 讗"谞 诇讻讱 谞拽讟讗 讘讜专 诪砖讜诐 讚诪讘讜专 讜诪讻诇 讞讚讗 讗转讜 讻讜诇讛讜 讗讘诇 讗讬 讛讜讛 谞拽讟讗 讗砖 诇讗 讛讜讛 讗转讜 讗诇讗 讻讬 讛讜讛 谞拽讟讗 拽专谉 讘讛讚讬 讗砖 讜拽"诇:





讞讻诪转 砖诇诪讛

专砖"讬 讘讚"讛 讜讻讜诇讛讜 讻讬 砖讚讬转 讘讜专 讻讜' 讗转讜 讻讜诇讛讜 诪讛讛讜讗 讜诪讗讬讚讱 讻讜' 讻爪"诇 讜谞诪讞拽 谞拽讟 专讘:


讘讚"讛 驻诇讜讙转讗 讻讜' 讜诇讗 砖诪注转讬 谞诪讞拽 讜谞"讘 讘住"讗 讗讬谞讜:


转讜住' 讘讚"讛 讻讬 砖讚讬转 讻讜' 讛讬讬谞讜 讚驻专讬讱 诪讛 诇讗砖 砖讻谉 讻讞 讗讞专 诪注讜专讘 讘讜 讚讬讚讬讛 讞诪讜专 讬讜转专 讻讜' 讻爪"诇 讜谞"讘 驻讬' 砖讻谉 讚专讻讜 诇讬诇讱 讜诇讛讝讬拽:


讗讞专 讚"讛 砖讻谉 诪讜注讚讬谉 讻讜' 爪"诇 讚"讛 讜诪转谞讬' 诇讗 拽转谞讬 讜讗讞"讻 讚"讛 诇讛诇讻讜转讬讛谉 谞诪讞拽 讻诇 讛讙诇讬讜谉 注讚 住讛"讚 讜谞"讘 讘住"讗 讜讘讙讬专住转 转讜住' 专讗讬转讬 砖讗讬谞讜 讜讻谉 谞"诇 讜讚讜"拽 [注讬讬谉 讘诪讛专砖"讗]:





诪讛专"诐 砖讬祝

讘专砖"讜 讘讚"讛 诇讬讻转讜讘 专讞诪谞讗 转专转讬 讻讜' 讜转讬转讬 讗砖 诪谞讬讬讛讜 讻讜' 诪讛 诇拽专谉 砖讻谉 讻讜讜谞转讜 诇讛讝讬拽 讻讜'. 诇讚讜讙诪讗 讘注诇诪讗 谞拽讬讟 讚诇砖诪讜讗诇 转谞讬 砖讜专 诇专讙诇讜 讜诇专讘 砖讜专 讜讻诇 诪讬诇讬 讚砖讜专 讜诇讗 讛专讬 讛砖讜专 砖诪砖诇诐 讻讜驻专 讻讜' 讻讚诇注讬诇:


讘专砖"讬 讘讚"讛 讜讻讜诇讛讜 讻讬 砖讚讬转 讻讜' 讚讗讬 谞拽讬讟 讗讜 专讙诇 讗讜 砖谉 讗讜 讗讚诐 讘讛讚讬 拽专谉 诇讗 讻讜'. 讜讛"讛 讚砖谉 谞诪讬 诇讗 讗转讬讗 讗讬 谞拽讬讟. 专讙诇 讗讜 讗讚诐 讘讛讚讬 拽专谉:


讘转讜住' 讘讚"讛 讻讬 砖讚讬转 讻讜' 讗讘诇 讻诇讬诐 讞砖讬讘 诇讬讛 诇拽诪谉 讗讬谞讜 专讗讜讬 讻讜'. 诇砖诪讜讗诇 讚住"诇 诇拽诪谉 诇讛讘诇讜 讜讻"砖 诇讞讘讟讜 [爪专讬讱 讬讬砖讜讘 诇诪讛 讞砖讬讘 讻诇讬诐 讗讬谞讜 专讗讜讬] 注讬讬谉 诇拽诪谉 讘转讜住' 住"驻 讛驻专讛 [讘讘讗 拽诪讗 讚祝 谞讚 注"讗 讘讚"讛 讘讬谉 诇专讘谞谉]:


讘讗"讚 讜注讜讚 诇拽诪谉 讗讬谞讜 诪讜爪讗 诇专"讬 讻讜' 讜讛讗 诪砖讻讞转 诇讛 讗讚诐 讻讜'. 讬砖 诇讚拽讚拽 讚讛转诐 拽讗讬 讗讞讜诪专 讘讗砖 砖诪讜注讚 诇讗讻讜诇 讘讬谉 讚讘专 讛专讗讜讬 诇讜 讻讜' 诪砖讗"讻 讘讘讜专 讜讘讗砖 谞诪讬 驻讟讜专 讗讚诐 讻讚讗讬转讗 讛转诐 讘住讜讙讬讗 [专讬砖 讚"讬 讞讜诪专 讘砖讜专 诪讘讗砖] 讜讬砖 诇讬讬砖讘 (讗):


讘转讜住' 讘讚"讛 砖讻谉 诪讜注讚讬谉 讻讜' 讚讗"讻 拽专谉 谞诪讬 讗转讬讗 讻讜'. 讚讗"诇 讚讘拽专谉 诪讜注讚 讚讘讛 讗讬讬专讬 诪转谞讬' 拽诪讬讬转讬 [讜拽专谉 转诐 讻转讬讘讗] 讜诇诪"讚 拽专谉 注讚讬驻讗 讚讻讬讜谉 讚讗讬讬注讚 讗讜专讞讬讛 讛讜讗 讜讙诐 讻讜讜谞转讜 诇讛讝讬拽 讗驻讬诇讜 拽专谉 谞诪讬 讗转讬讗 讚讗"讻 讛讬讗讱 讗讜诪专 拽专谉 诇讞诇拽 讘讬谉 转诐 诇诪讜注讚 讜讚讜"拽:


讘讗"讚 讛讬讬谞讜 诇诪"讚 驻诇讙讗 谞讝拽讗 诪诪讜谞讗 讻讜'. 讗祝 讗诐 讻讜讜谉 专砖"讬 诇驻讬' 讝讛 谞专讗讛 讚砖驻讬专 拽讗诪专 诇讗 讗讬转驻专砖 讛讬讻讗 讚专讘讗 诇讗 谞转讻讜讬谉 诇讗诇讜 诪"讚 砖讛诪讛 讘转专讗讬 专"驻 转诇诪讬讚讜 讚专讘讗 讛讜讬 讜拽"诇:





专砖"砖

专砖"讬 讚"讛 诇讻转讜讘 讚讻讬 驻专讻转 诪讛 诇拽专谉 讻讜' 讜讘讚"讛 讛讚专 讚诇"专 拽专谉 讻讜'. 诇"讚 诇驻专砖 讻驻讬 讛诪住拽谞讗 诇注讬诇 讚诇砖诪讜讗诇 转谞讗 砖讜专 诇专讙诇讜 讜注讬' 诪讛专"诐:



专砖"讬 讚"讛 讜讻讜诇讛讜. 诪讛 砖讛讜住讬驻讜 讘讚"讞 讘砖诐 诪讛专砖"诇 诪讛讛讜讗 讜诪讗讬讚讱 谞"诇 砖讘讜砖 讜讻讜讜谞转 诪讛专砖"诇 讛讜讗 讗讚诇拽诪谉 讘讗"讚 讜诇讛讻讬 谞拽讟 专讘讗 讻讜' 诇诪"诇 讻讜' 讗转讜 讻讜诇讛讜 诪讛讛讜讗 讜诪讗讬讚讱 讗讘诇 诇"谞 诇讛讙讬讛 砖诐 转讞转 诪讗讬讚讱 讚爪"诇 诪讗讬谞讱 讜讻谉 诪讗讬讚讱 讚诇注讬诇 诪讬谞讬讛 讜讚诇拽诪讬讛 爪"诇 转讞转讬讛诐 诪讗讬谞讱:



讘讗"讚 讜讻谉 讗讬 讻"专 讘讜专 讜砖谉 讻讜' 讜讻谉 讗讚诐. 诇"讬 诪讚讜注 砖讬讬专 诇讗讚诐 讘爪讬讜专 讛专讗砖讜谉 讚讗讬 讻转讘 讘讜专 讜拽专谉:



转讚"讛 讻讬 砖讚讬转 讜讬"诇 讚讗转讜 讻讜' 讘专讜讞 砖讗"诪 讻讜'. 诇讻讗讜专讛 讗祝 讘专讜讞 诪爪讜讬讛 诇讗 诪讬拽专讬 诪注砖讬讜 讙专诪讜 诇讜 讻诪讜 讘讗砖 讜讗讜诇讬 诇"讚 讗诇讗 谞拽讟讜 诇讬砖谞讗 讚讙诪专讗 砖诐:





讞讬讚讜砖讬 讞转"住

砖讻谉 诪讜注讚讬谉 诪转讞诇转谉. 注诪"砖 转讜' 讜诇注"讚 讗驻讬' 讗讬 诇讗 讻转讬讘讬 谞讝拽讬 砖讜专 讘拽专讗 诪"诪 拽讟诇讗 讻转讬讘 讜讻"讻 专"转 讘住' 讛讬砖专 驻' 讘' 讜砖诐 谞讗诪专 诇讞诇拽 讘讬谉 转诐 诇诪讜注讚 诇讻讜驻专 讜砖"诪 砖注讻"驻 讗讬谞讜 诪讜注讚 诪转讞诇转讜 讗诇讗 诇驻"讝 讛讜诪"诇 讛谞讬讞讗 诇诪"讚 讚砖谉 讜专讙诇 诪砖诇诪讬' 讻讜驻专 讗讘诇 诇诪"讚 砖讗讬谞诐 诪砖诇诪讬' 讻诇诇 讗"讻 讗讚专讘讗 拽专谉 注讚讬驻讗 砖注讻"驻 讘诪讜注讚 诪砖诇诐 讻讜驻专 诪砖讗"讻 讗讬谞讱 讗诪谞诐 注讬' 诇拽诪谉 诪"讗 讗' 讚讛讬讬谞讜 讟注诪讗 讚讛讱 诪"讚 诪砖讜诐 砖讗讬谉 讻讜讜谞转诐 诇讛讝讬拽 诪砖讗"讻 拽专谉 注"砖 讜讗"讻 讛讬讬谞讜 讚拽讗诪专 讜诇诪"讚 讗讚专讘讗 拽专谉 注讚讬驻讗 诪"讟 讜拽"诇:





驻谞讬 讬讛讜砖注

专砖"讬 讘讚"讛 诇讻转讜讘 专讞诪谞讗 转专转讬 砖讜专 讜诪讘注讛 讜讻讜' 讚讻讬 驻专讻转 诪讛 诇拽专谉 讜讻讜'. 专砖"讬 驻讬' 讛住讜讙讬讗 讻讗谉 讗诇讬讘讗 讚专讘 讬讛讜讚讛 讚讗诪专 诇注讬诇 讚谞拽讟 砖讜专 诇拽专谞讜 讜讗注"讙 讚讗讬转讜转讘 诇注讬诇 诪"诪 诇讗讜 诇讙诪专讬 讗讬转讜转讘 讻诪"砖 诇注讬诇 砖讛讬讛 讬讻讜诇 诇转专抓 讚讛讗 讚诇讗 转谞讬 诇专讙诇 讘讛讚讬讗 讛讬讬谞讜 诪砖讜诐 讚拽讞砖讬讘 诇讬讛 讻讞讚讗 讘讛讚讬 砖谉 讜诪讚拽讗诪专 讛砖"住 讻讗谉 谞讬讻转讜讘 转专转讬 诪砖诪注 讚拽讗讬 讗拽专谉 讜砖谉 讚讻转讬讘讬 讘转专讬 拽专讗讬 讜讛讬讬谞讜 诪砖讜诐 讚住转诪讗 讚砖"住 专讜爪讛 诇驻专砖 砖讬讟转 讛诪砖谞讛 讗诇讬讘讗 讚讻讜诇讛讜 讗诪讜专讗讬 讜讻谉 专讘讗 讘住诪讜讱 讗注"讙 讚诪驻专砖 诇注讬诇 讘讛讚讬讗 讚谞拽讟 砖讜专 诇专讙诇讜 诪"诪 专讜爪讛 诇驻专砖 讙"讻 讗诇讬讘讗 讚讗讬谞讱 讗诪讜专讗讬 讗讘诇 诪讻"砖 讚诇讚讬讚讬讛 讛讜讬 砖驻讬专 讬讜转专 讟驻讬 讜谞诪爪讗 砖讙诐 讻讗谉 驻专砖"讬 讻谉 诇专讘讜转讗 讚讗驻讬诇讜 诇诪"讚 砖讜专 讛讬讬谞讜 拽专谉 讜诪讘注讛 砖谉 讜讛谞讬 转专转讬 诇讻讗讜专讛 讗讬谞谉 讚讜诪讬谉 讝讛 诇讝讛 讗驻"讛 诇讗 讗转讬讗 讗砖 诪讬谞讬讬讛讜 讜诪讻"砖 讗讬 讗诪专转 讚砖讜专 讛讬讬谞讜 专讙诇 讜拽"诇:


砖诐 砖谉 讜专讙诇 诇驻讜讟专谉 讘专"讛. 讗祝 注诇 讙讘 砖讛讬讛 爪专讬讱 诇诪爪讜讗 讘讻诇 讗' 诪讛谞讬讝拽讬谉 诪讛 砖讗讬谉 讘讞讘讬专讜 讜讗"讻 讻讗谉 讚驻讬' 驻讟讜专讗 讚砖谉 讜专讙诇 讻讞讚讗 注"讻 讚住"诇 讚砖谉 讜专讙诇 讘讗诪转 诪讞讚 拽专讗 谞驻拽讗 讗诇讗 讚讜砖诇讞 讜讘注专 讗讬爪讟专讻讜 诇讛讬讻讗 讚诇讗 讻诇讬讗 拽专谞讗 讜讚讗讝诇讬 诪诪讬诇讗 讜拽"诇:


讘转讜住驻讜转 讘讚"讛 讻讬 砖讚讬转 讘讜专 讘讬谞讬讬讛讜 讜讻讜' 讜讗"转 讜讛讬讻讬 讗转讬 讗砖 诪讘讜专 讜讞讚 诪讛谞讱 诪讛 诇讗讬谞讱 砖讗讬谉 讻讞 讗讞专 诪注讜专讘 讘讛谉 讜讻讜' 诪讚驻专讬讱 讘住诪讜讱 讙讘讬 讗讘谞讜 住讻讬谞讜 讜诪砖讗讜 讻讜' 注"讻. 讜讬专讗讛 诇讬 诇讻讗讜专讛 讚诇拽"诪 讚讜讚讗讬 诇拽诪谉 讚讗讬讬专讬 诪讗讘谞讜 住讻讬谞讜 讜诪砖讗讜 讚讗驻拽专讬谞讛讜 讜讗"讻 诇讗 讚诪讬 讻诇诇 诇讛谞讱 谞讝拽讬谉 讚拽专谉 讜砖谉 讜专讙诇 诇驻讬 砖讛谉 诪诪讜谞讜 讜讛谞讬 诇讗讜 诪诪讜谞讜 讛讜讗 讜谞诪爪讗 砖注讬拽专 讛讞讬讜讘 砖讘讛诐 讛讬讬谞讜 诇驻讬 砖谞注砖讛 讛谞讝拽 诪讻讞讜 讜讛讬讬谞讜 讚讜诪讬讗 讚讘讜专 讜注"讝 砖讬讬讱 砖驻讬专 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 诪砖讗"讻 讘讛谞讱 砖讻讞 讗讞专 诪注讜专讘 讘讜 讗讬谉 诇讞讬讬讘诐 诪讞诪转 讻讞讜 讗讘诇 讻讗谉 讗诪专讬谞谉 砖驻讬专 讚讗砖 讗转讬讗 诪讘讜专 讜诪讞讚 诪讛谞讱 讚讗祝 讚驻专讻讬谞谉 砖驻讬专 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 诪砖讗"讻 讘讗砖 注"讝 讗诪专讬谞谉 砖驻讬专 砖谉 讜专讙诇 讬讜讻讬讞 砖诇讗 谞注砖讛 讛谞讝拽 讻诇诇 诪讻讞讜 讜讗驻"讛 诪讞讬讬讘讬谉 诪驻谞讬 砖讛诐 诪诪讜谞讜 讜讻诪讜 讻谉 讙讘讬 讗砖 讜诪讻"砖 诇诪"讚 诪砖讜诐 讞爪讬讜 讚讗转讬讗 讘诪讻"砖 讚讗讬转 讘讛 转专转讬 讻讞讜 讜诪诪讜谞讜 讜讗祝 讚诪爪讬谞讜 诇驻注诪讬诐 讚讗砖讜 诇讗讜 诪诪讜谞讜 讚讬讚讬讛 讻讚讗讬转讗 诇拽诪谉 讚祝 讻"讘 讜讗"讻 谞驻专讜讱 讘讝讛 诪讛 诇砖谉 讜专讙诇 砖讛诐 诪诪讜谞讜 谞讗诪专 讘讜专 讬讜讻讬讞 讜讞讝专 讛讚讬谉. 讜讬砖 诇讬 专讗讬讛 注"讝 讚讙讘讬 谞讝拽讬 诪诪讜谞讜 诇讗 砖讬讬讱 诇讜诪专 砖讻谉 讗讬谉 讻讞 讗讞专 诪注讜专讘 讘讜 诪讚诪转专抓 诇拽诪谉 讚讜拽讗 诇注讜诇诐 讚讗驻拽专讬谞讛讜 讜讻讜' 讜诇讗 拽讗诪专 谞诪讬 讘讬谉 讚讗驻拽专讬谞讛讜 讜讘讬谉 讚诇讗 讗驻拽专讬谞讛讜 讜讚诇讗 讗驻拽专讬谞讛讜 诇讗 讚诪讬 诇砖讜专 讚诪讛 诇砖讜专 砖讗讬谉 讻讞 讗讞专 诪注讜专讘 讘讜. 讜注讜讚 讚诇专讘 讚讗诪专 讘讛讚讬讗 讻诇 转拽诇讛 讚诇讗 讗驻拽专讬谞讛讜 诪砖讜专讜 诇诪讚谞讜 讜讛讬讬谞讜 注"讻 诪砖讜专 讜讘讜专 讻诪"砖 讛转讜住驻讜转 讘注爪诪诐 诇注讬诇 讚祝 讙' 注"讘 讜诇讗 诪砖讜专 讗砖 讜讗"讻 讛讗讬讱 讬诇讬祝 诪砖讜专 讜讘讜专 讚诪讛 诇讛谞讱 砖讗讬谉 讻讞 讗讞专 诪注讜专讘 讘讜 讗"讜 讚讙讘讬 砖讜专 诇讗 砖讬讬讱 诇讜诪专 砖讻谉 讻讗诪"讘 讻讬讜谉 砖讗讬谉 讛谞讝拽 讘讗 讻诇诇 诪讻讞讜 讗诇讗 诪讞诪转 诪诪讜谞讜 讜爪"注 讜讚讜"拽 讗讞专 讻诪讛 砖谞讬诐 谞讚驻住 砖讬讟转 讞讬讚讜砖讬 讛专砖讘"讗 讝"诇 讜专讗讬转讬 砖讛讗专讬讱 诇讬讬砖讘 拽讜砖讬讬转 讛转讜住' 讘注谞讬谉 讗讞专 注"砖:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 讻讬 砖讚讬转. 诇专砖"讬 讗讚诐 讜讻诇讬诐 讛讜讬讬诐 讚讘专讬诐 砖讗讬谞诐 专讗讜讬诐 诇讘讜专. 讗讚诐 诪砖讜诐 砖讚专讻讜 诇讛转讘讜谞谉 讘讚专讱 砖诇讗 讬驻讜诇 讜讬诪讜转 讜诇讻谉 讘讜专 讛诪诪讬转 讗讬谞讜 转拽诇讛 注讘讜专讜. 讜讻诇讬诐 讗讬谞诐 讛讜诇讻讬诐 讘讚专讱 讜讗讬谉 讛讘讜专 转拽诇讛 注讘讜专诐.
注讬讬谉 诇拽诪谉 (讚祝 讬. 讘转讜住' 讚"讛 砖讬讬专 讟诪讜谉) 砖讛转讜住' 讛讘讬讗讜 驻专砖"讬 讛诪讞讬讬讘 讘讜专 注讘讜专 转讘讜讗讛 砖谞驻诇讛 诇讘讜专 注诐 讛讞诪讜专 砖谞砖讗讛 讜转诪讛讜 注诇讬讜 砖讛专讬 讘讞诪讜专 讛谞讜砖讗 讻诇讬诐 砖谞驻诇 诇讘讜专 讛讚讬谉 讛讜讗 砖讞讬讬讘 注诇 讛讞诪讜专 讜驻讟讜专 注诇 讛讻诇讬诐. 讜谞专讗讛 砖专砖"讬 讛讘讞讬谉 讘讬谉 讻诇讬诐 诇讘讬谉 转讘讜讗讛. 讻诇讬诐 驻讟讜专讬诐 讘讘讜专 讘讻诇 讗讜驻谉 讙诐 讻砖谞驻诇讜 讬讞讚 注诐 讞诪讜专. 诪讗讬讚讱 讗讜讻诇讬谉 驻讟讜专讬诐 讘讘讜专 专拽 讻砖讗讬谉 讛讘讜专 转拽诇讛 注讘讜专诐 讜讻讙讜谉 砖讜专 砖谞驻诇 诇诪讬诐 讜讛讘讗讬砖 讗转 讛诪讬诐. 讗讘诇 讻砖讞诪讜专 讛谞讜砖讗 讗讜讻诇讬谉 讬驻讜诇 诇讘讜专 讜讬讜讝拽讜 讛讗讜讻诇讬谉 讘注诇 讛讘讜专 讞讬讬讘 讻讬 讘讗讜驻谉 讝讛 讛讗讜讻诇讬谉 讛诐 讚讘专讬诐 讛专讗讜讬诐 诇讘讜专 讜讛讘讜专 讛讜讗 转拽诇讛 注讘讜专诐 讻诪讜 砖讛讜讗 转拽诇讛 诇讞诪讜专 讛谞讜砖讗 讗讜转诐.88
注讬讬谉 讘讘注讛"诪 (讘专讬"祝 讚祝 讻讘:) 砖讻' 讜讝"诇 讜讛驻讬专讜拽 砖谞专讗讛 诇谞讜 诪讚讗诪专讬' 诇拽诪谉 诪住转讘专讗 驻讟讜专讛 讙讘讬 讘讜专 讛讜讗讬诇 讜驻讟专 讘讜 讗转 讛讻诇讬诐 讜讻砖诐 砖谞砖转谞讛 讘讝讛 诇驻讟讜专 讻讱 谞砖转谞讛 讘讚讬谉 转讞讬诇转讜 讘驻砖讬注讛 讜住讜驻讜 讘讗讜谞住 讜诇讗 讙诪专讬谞谉 诪讬谞讬讛 诇讚讬谞讗 讗讞专讬谞讗 注讻"诇. 讜诇讻讗讜专讛 讚讘专讬讜 转诪讜讛讬诐 讻讬 驻讟讜专 讛讻诇讬诐 讘讘讜专 讜驻讟讜专 转讞讬诇转讜 讘驻砖讬注讛 讜住讜驻讜 讘讗讜谞住 讘讘讜专 讗讬谞诐 讚讜诪讬诐 讻诇诇.
讜谞专讗讛 砖讘注讛"诪 讛砖讜讛 讗转 砖谞讬 讛驻讟讜专讬诐 讛讗诇讛 讻讬 讬住讜讚 讛驻讟讜专 讘砖谞讬讛诐 砖讜讛 讛讬讬谞讜 砖讗讬谉 讛讘讜专 转拽诇讛 诇谞讬讝拽. 讻诇讬诐 讗讬谞诐 专讗讜讬诐 诇讘讜专 讻谞"诇 讻讬 讗讬谞诐 讛讜诇讻讬诐 讘讚专讱 讜讗讬谉 讛讘讜专 转拽诇讛 注讘讜专诐. 讛"讛 谞驻讬诇转 讗谞讜住 驻讟讜专讛 讘讘讜专 诇讗 诪讟注诐 讗谞讜住 专讞诪谞讗 驻讟专讬讛 讗诇讗 诪砖讜诐 砖谞驻讬诇转 讗谞讜住 讛讜"诇 谞驻讬诇转 讚讘专 砖讗讬谞讜 专讗讜讬 诇讘讜专, 讻讬 讗讬谉 讛讘讜专 诪讛讜讛 转拽诇讛 诇谞驻讬诇转 讗讜谞住 讻砖诐 砖讗讬谞讜 诪讛讜讛 转拽诇讛 诇讻诇讬诐. 讜诇讻谉 讛砖讜讜讛 讘注讛"诪 讗转 砖谞讬 讛讚讬谞讬诐.
讘讗"讚. 讜讬"诇 讚讗转讜 诪讗讚诐 讬砖谉. 讘砖讬注讜专 讛专讗砖讜谉 诇诪住讻转讬谉 (讚祝 讘. 讚"讛 讚' 讗讘讜转 谞讝讬拽讬谉 讻讜' 讜讛诪讘注讛) 讚谞谞讜 讘讬住讜讚 讛诪讞讬讬讘 砖诇 讗讚诐 讛诪讝讬拽 - 讗诐 讛讜讗 驻砖讬注讛 讻讘砖讗专 讗讘讜转 谞讝讬拽讬谉 讗讜 砖讛讜讗 讞讬讬讘 诪砖讜诐 诪注砖讛 讛谞讝拽 砖注砖讛. 讜讛转讜住' 诇驻谞讬谞讜 讛讘讞讬谞讜 讘讬谉 讗讚诐 讬砖谉 砖讛讝讬拽 砖讗讬谉 诪注砖讬讜 诪讞讬讬讘讬诐 讗讜转讜 讗诇讗 讛驻砖讬注讛 诇讘讬谉 讗讚诐 注专 砖诪注砖讬讜 诪讞讬讬讘讬诐 讗讜转讜.
讜讘讻讱 诪讜住讘专讬诐 讙诐 讚讘专讬 讛转讜住' 诇拽诪谉 (讚祝 讜. 讚"讛 诇讗转讜讬讬) 砖讗讚诐 讛诪讝讬拽 讘讻讜讜谞讛 驻讜讟专 讘讜专 讜讗砖 砖讛讝讬拽讜 注诪讜 讜讗讬诇讜 讗讚诐 砖诇讗 讘讻讜讜谞讛 讗讬谞讜 驻讜讟专 讘讜专 讜讗砖. 诇讚注转诐 讗讚诐 讛诪讝讬拽 讘讻讜讜谞讛 讞讬讬讘 注讘讜专 诪注砖讬讜 讜讗讬诇讜 砖讜专 讘讜专 讜讗砖 讞讬讬讘讬诐 诪砖讜诐 驻砖讬注讛 讘诇讘讚 讜诇讻谉 讛讞讬讜讘 砖诇 讗讚诐 讛诪讝讬拽 注讚讬祝 讜讛讜讗 拽讜讚诐 诇砖诇诐. 注讬讬谉 讘讙专"讗 (讞讜"诪 住讬' 砖爪"讗 住注讬祝 讟') 砖讻' 砖讛讜讗 讚讬谉 拽讚讬诪讛 讘转砖诇讜诪讬谉 讜讗诐 讗讬谉 讛讗讚诐 讬讻讜诇 诇砖诇诐 诪砖诇诐 讘注诇 讛讘讜专. 诪讗讬讚讱 讗讚诐 砖讛讝讬拽 砖诇讗 讘讻讜讜谞讛 讞讬讬讘 诪砖讜诐 驻砖讬注转讜 讘讚讜诪讛 诇砖讗专 讛诪讝讬拽讬诐 讜诇讻谉 讗讬谞讜 驻讜讟专诐 诪诇砖诇诐 讜讻讜诇诐 诪砖诇诪讬诐 讘砖讜讛.
讗诪谞诐 爪专讬讱 注讬讜谉 砖讛专讬 讛讘讗谞讜 讘砖讬注讜专讬谞讜 讘砖诐 讛讙专"讞 讝爪"诇 砖讗讚诐 讛讞讜讘诇 讞讬讬讘 诪砖讜诐 诪注砖讬讜 讜诇讗 诪砖讜诐 砖驻砖注 讘砖诪讬专转 讙讜驻讜. 讜拽砖讛 诇驻讬 讝讛 诪讚讬谉 讗讚诐 讬砖谉 砖讞讬讬讘 诪讚讬谉 讞讜讘诇 诇砖诇诐 讚' 讚讘专讬诐 (注讬' 专诪讘"诐 讘驻"讗 诪讞讜讘诇 讛诇讬"讗) 讜诪讜讻专讞 砖讘讬砖谉 讬砖 诪注砖讛 讞讘诇讛 讜讗讬谞讜 驻砖讬注讛 讘注诇诪讗, 讜讛讜讗 诇讻讗讜专讛 讻谞讙讚 讛转讜住' 砖诇驻谞讬谞讜 讛住讜讘专讬诐 砖讘讗讚诐 讬砖谉 讞住专 诪注砖讛 谞讝拽 讜讗讬谉 讘讜 讗诇讗 讛诪讞讬讬讘 讚讞住专讜谉 砖诪讬专讛 砖讛专讬 诇驻讬"讝 讗诇讬讘讗 讚讛讙专"讞 讝爪"诇 诇讗 讛讜"诇 诇讛转讞讬讬讘 诪砖讜诐 讞讜讘诇, 讜爪"注.
88 注讬讬谉 讘驻谞讬 讬讛讜砖注 (讚祝 讬.).

